Бизга маълумки, ҳар бир миллатнинг маданияти, санъати авваламбор тарих билан чанбарчас боғлиқ. Бу тарихийлик фильмларда ўзига хос тарзда талқин қилинади. Бундай фильмларда ўтмиш ҳақидаги оммавий ғоялар, тарихни яхлит англаш каби тушунчалар фильмларда тарихий фактлар асосида амалга оширилса, бадиийлик нуқтаи назарида тарихда бўлган воқеа орқали ҳар доим инсониятда такрорланадиган муаммоларни кўтариб чиқиш ва бу муаммоларга ҳар бир замондаги авлод катта аҳамият бериш кераклигига урғу берилади. Аммо, баъзи тарихий фильмларда ҳар иккала, тарихийлик ва бадиийликнинг ўзаро боғланмагани сабабли натижада, тарихий фильмлардан кўзланган асосий мақсад яъни ижобий ғоявийлик йўқолиб қолади. Бундай ҳолатни тарихий фильмларда кўриб чиқишимиз мумкин.\nУрушга сабаб бўлган ҳеч қандай муқаддас мақсад, мажбурият инсон жонидан қадрлироқ бўла олмайди. Ўзбек халқи ҳам иккинчи жаҳон урушининг бевосита иштирокчиси сифатида, ўз фожиаларига, ўз яраларига эга. Бу яралар билан боғлиқ туйғулар адабиётдан ташқари фильмларда ҳам ўз аксини топди.\nЖаҳонгир Аҳмедов муаллифлигидаги “Илҳақ” фильми ҳам урушда бўлиб ўтган оғир жудоликларни бошидан кечирган, 5 фарзандини йўқотган ўзбек аёли Зулфия Зокированинг ҳаёти ҳақида сўзлайди. “Илҳақ” фильми тарихий воқеанинг ҳужжатли баёнини беради, лекин бу баён Зулфия Зокирова ва ўғилларининг тақдиридан яхши хабардор одамнигина таъсирлантириши мумкин. Бу фильмда бадиийликнинг етишмаслиги оқибатида қаҳрамон билан ҳиссий контакт узилиб қолганлиги яққол кўзга ташланади. Бунга сабаб фильм тарихий фактнигина кўрсатганлигида.\nТарихий воқеани ҳаққоний кўрсатиб беришни ҳужжатли фильм ҳам эплай олади. Аммо, санъатда қўйиладиган асосий талаблардан бири бу воқеа атрофидаги туйғуларни, одамларнинг эмоциясини умумий қилиб айтадиган бўлсак, бадиийлигини очиб бериш асосий масала саналади.\nХўш, бадиийлик ўзи нима? Бадиийлик бу ҳиссий таъсирчанлик билан узвий алоқада бўлиб, нутқ соҳибининг ҳаяжонини, унинг атрофдаги нарса ва ҳодисаларга ижобий ёки салбий баҳосини ифодалайди, қаҳрамонни нутқи тасвири ҳамда улар орасидаги ўзаро муносабатларни ойдинлаштиргани ҳолда, режиссёр мақсадининг тўлақонли намоён бўлишига кўмаклашади. Бадиийликнинг етишмаслиги томошабинларнинг қаҳрамонлар қисматига ачиниш ҳиссини йўқотиб қўйиш каби ҳолатларни юзага келтиради ва бу албатта фильм учун катта йўқотиш бўлади айниқса, тарихий фильмларда.\nФильмда таъсирли ва яхши асосланган ўлим саҳналаридан бири “Қарғалар учса қарайлик” қўшиғини айтиб ўзини қурбон қилган Аҳмаджонни мисол қилиб кўришимиз мумкин. Бу қаҳрамон уруш фожиалари, дахшатли вайроналиклар ва ғайриинсоний вахшийликларни кўргандан сўнг, буларга жавобан куч ишлатади. Фильмнинг айни шу жойида режиссёр ўз қаҳрамонини руҳий ҳолатларини очиб беришга, киши ҳиссиётининг айрим нозик деталларини чуқур ўрганишга катта эътибор берган.\nТарихий услуб бу кўпчилик учун бой ва энг муҳими ишончли материални топади. Ўзига хослиги эса ишончлилиги ва аниқлигидир.\nТарихий фильм олишда биринчи ҳеч бўлмаганда тахминий портрет ўхшашлиги керак. Режиссёр Дилмурод Масаидовнинг “Қўқон шамоли” фильми бу қоидага тўла-тўкис мос келади. Фильмда мушоираю, тўқималар, ишқий саҳналар бадиийлик сифатида киргизилган. Бадиийлик аввало тарихий фактларни эмас, қаҳрамоннинг шахсиятини тадқиқ қилиш, ички кечинмалари, қаҳрамонни ўзи билан ёлғиз қолдириш ундан сўнг бадиият элементлари тугун, кулминация ва ҳ.к аниқ тушуниш даражасида ишлаш тушунилади. Воқеалар ривожи бўлгани билан ҳиссиётлар ривожи суст. Фильм Амир Умархон ва шоира Нодирабегимнинг ҳаёти ҳамда Амир Олимхоннинг фожиали ўлими сабаблари ҳақида сўзлайди. Режиссёрнинг олдида турган масала тарихий бир давр, тарихий бир шахс миллатни шаъни билан боғлиқлигини тушуниш, ҳамда ўша томондан объектив ёндашиш масаласи кўндаланг турганди фильмда. Аммо бу урунишлар фильмнинг айрим кадрларида ижодкорнинг субъектив дунёқараши маҳсули бўлиб қолганини кўришимиз мумкин. Мисол учун Навоий, Жомий, Бедил каби алломаларнинг асарларини ўқиб руҳан баркамолликка етган Моҳларойим, фильмда маиший ҳаёт исканжасида қолиб кетганини кўришимиз мумкин.\nБундан ташқари Нодирабегим ижодидаги муҳаббат тушунчаси шахсий туйғулар доирасидан юқори кўтарилиб, одамийликни чуқур идрок қилиш воситасига айлантирилади. Унинг шеърлари ислом руҳи, тасаввуф таълими ва ҳаёт фалсафасини чуқур идрок этган ҳолда ҳаётга ҳамма вақт умидбахш нигоҳ билан қарайди ва ундан эзгулик уруғини ахтаради. Фильмда эса унинг ижоди фақат енгил-елпи ва гап отиш мақсадида фойдаланганини кўришимиз мумкин. Умархон даврида Қўқон, Тошкент, Чимкент, Авлиёотада масжид ва мадрасалар қурилиб, қабристонлар тартибга келтирилган. Бундан ташқари Қўқонда илм, маданият, санъат, адабиёт, турли касб-ҳунарларнинг ривожига катта эътибор қаратилган. У ҳам дунёда тенги йўқ Лутфий, Жомий ва Навоийларни ўзига устоз санаб улар ижодига эргашган адабёт ихлосманди ва хон бўлган. Бундай ҳолатлар фильмда бошқача талқин қилинган ва бу режиссёрнинг олдига қўйган олий мақсадига хизмат қилмаётганлигидан далолат беради. Масалан: никоҳнинг илк кечаси Нодиранинг ётоғига кириб келаётган Амир Умархон эшик тагидаги канизак билан кўз қараш қилиб олади. Кейинчалик, ўша канизак Умархонга заҳар олиб кирадиган саҳнада, хон унга ғазал ўқиб беради. Бу ҳолатда эса, Амир Умархон шахсиятини юқоридаги берилган таърифларнинг ювилиб кетишига сабаб бўляпти. Айтишимиз мумкин, бундай ҳолатлар ҳаётда учраши мумкин дея, лекин ҳаётдаги барча воқеа-ҳодисаларни фильмга кўчириб бўлмайди. Айни вақтда режиссёр миллий қадриятларни акс эттиришни ўз олдига қўйган бундай шароитда. Воқеалар турфа хил аммо, уларнинг ижтимоий аҳамиятга эга бўлганларини саралаб олмоқ ҳамда бир шахс ёки бир миллат мисолида бутун инсониятга тааллуқли бўла оладиган фикрни айта олиш лозим.\nРежиссёрларнинг воқеаларга нисбатан қай йўсинда қарашига биз тўсқинлик қила олмаймиз. Аммо, ижодкор фильми орқали томошабинга етказмоқчи бўлган фикрни, албатта, умумий ҳақиқат талабидан келиб чиққан ҳолда, бадиийлик ва тарихийликни йўқотмаган ҳолда ижтимоий фикр шаклида етказиши лозим. Бир нарсани ёдимиздан чиқармаслигимиз керак. Ҳар бир бадиий ва тарихий фильмлар замирида жамият ёки алоҳида шахслар ҳаётига дахлдор маълум оғриқли нуқталар ётади.\nСанъатшунослик: “Кино санъати танқиди ва таҳлили” йўналиши 3 босқич талабаси Пардаева Сарвиноз.


Мавзу: "Samsung Galaxy A30s" - Terabayt.Uz\nМавзу: "Samsung Galaxy A30s"\nSamsung ўзининг ўрта тоифа смартфонларига янги Android 10 операцион тизимини жўнатишда енг шимариб ишламоқда.\nМалайзиядаги қандайдир тадбирда Galaxy A20s’нинг асосий техник хусусиятларини тор доирада кўрсатишган; Galaxy A20s, Galaxy A30s ҳамда Galaxy A50s нархлари ва тақдимот кунини айтишган.\nGalaxy A30s тақдимоти яқин – Galaxy A50’дан фарқи йўқ ҳисоби!\nGalaxy A30s смартфонига Exynos 9609 ёки 9610 процессори ўрнатилмоқда. Мазкур чипсет эса Galaxy A30 «электрон юраги» бўлмиш Exynos 7904’га қараганда анчагина самарадор.\nSamsung энди Galaxy A70s, Galaxy A30s ва Galaxy A20s смартфонларини тайёрлаяпти\nБу моделлар Ҳиндистонда тақдим этилиб, сотила бошлаши кутилмоқда. Samsung қолган ҳудудлар учун уларни бошқа номлар остида чиқариши ҳам эҳтимолдан холи эмас.


Хоразм вилояти футболининг 2016 йил якунлари сарҳисоб қилинди / CHAMPIONAT.asia\n19:54Футболимиз шарафсизларига 0 19:51Адейеми "Барселона"га рад жавобини берди 0 19:36Эртага биринчи лигага ўтиш ўйинларининг 2-тури бўлиб ўтади 0 19:21Ибрагимович: "Чалханоглу Эриксен билан рўй берган фожиадан фойдаланиб қолди ва "Интер"га ўтди" 3 19:03Почеттино тез орада ПСЖни тарк этиши мумкин! 6 18:47Рамос жароҳати сабаб "Брюгге"га қарши Чемпионлар лигаси доирасидаги ўйинни ўтказиб юборади 3 18:24"Барселона" Коутиньога харидор топа олмаяпти 4 18:01Ван Дейк ва Хендерсон "Милан"га қарши Чемпионлар Лигаси доирасидаги ўйинни ўтказиб юборади 6 17:38"5 ёки 6 ўринлар учун курашадиган жамоалар мени қизиқтирмайди" - "Истиқлол" мураббийи Виталий Левченко чемпионлик, "Насаф" ва ўзбек клублари таклифи 19 17:38Дембеле "Барселона"дан кетмоқчи 4 17:16АПЛ клуби Бэйл билан шартнома имзолашга тайёр 3 16:53"Барселона" "Базель" ҳужумчиси Кабралнинг трансфери борасида музокараларни тўхтатди 0 16:30"Гоҳида олган пулларим ҳам ўзимга ёқмади" - Раҳимжон Давронов захирада қолгани, "Навбаҳор" ва кейинги режалари ҳақида 8 16:28"Милан" ярим ҳимоячи Крунич билан шартномани узайтирмоқчи 0 16:04"Ньюкасл" "Бенфика" дарвозабонини харид қилмоқчи 1\nХоразм вилояти футболининг 2016 йил якунлари сарҳисоб қилинди\n26 дек 2016 13:07\nТеглар : Хоразм вилоятиХоразм\nХоразм вилояти футбол федерацияси томонидан ҳар йили 24 декабрь куни воҳа футболининг “Энг яхши”ларини тақдирлаш маросими ўтказилади. Албатта, жорий йил ҳам бундан мустасно бўлмади.\nУрганч шаҳридаги муҳташам “Нозли” тўйхонасида ўтказилган тантанали байрам тадбирида Хоразм вилояти ҳокимлиги маданият ва спорт ишлари бошқармаси, вилоят футбол федерацияси, футбол йўналишидаги мактаб-интернат ҳамда спорт мактаблари мутассаддилари, мураббийлар, фахрийлар ҳамда оммавий ахборот воситалари вакиллари, шунингдек, Қорақалпоғистон Республикасидан келган меҳмонлар иштирок этди.\nҚувонарлиси шунда бўлдики, бу галги тадбирда Искандар Маҳмудов, Шуҳрат Ваисов, Илья Пак, Озод Абдуллаев, Эркин Қадамов, Зарипбой Абдалниёзов, Ўктам Отаев, Одамбой Қурбонниёзов, Бахтиёр Ражаббоев сингари воҳанинг ўз даврининг кўплаб таниқли спорт фахрийларини учратиш мумкин эди.\nТантанада сўзга чиққан вилоят маданият ва спорт ишлари бошқармаси бошлиғи Ш. Мадаминов, вилоят футбол федерацияси биринчи вице президенти Р. Атажоновлар мамлакатимизда спорт, хусусан, футболни ривожлантириш борасида олиб борилаётган ибратли ишлар ҳақида тўхталиб, тадбир иштирокчиларини кириб келаётган янги -2017 йил билан қутлашди. Ўз навбатида, вилоятда 2016 йил якуни бўйича “Энг яхши” деб топилган футболчилар, мураббий ва ҳакамлар, жамоалар, шунингдек, футболга ихтисослаштирилган мактаб-интернати ҳамда БЎСМларни тегишли даражадаги диплом ва ташаккурнома билан тақдирлашди.\nХОРАЗМ ВИЛОЯТИ ФУТБОЛИНИНГ 2016 ЙИЛ ЯКУНИГА КЎРА НОМИНАЦИЯЛАР БЎЙИЧА ҒОЛИБЛАРИ\n1.“Йилнинг энг яхши ёш футболчиси”- Муҳаммадқодир РАҲИМБЕРГАНОВ(УОЗК, Урганч шаҳри).\n2.“Йилнинг энг яхши иқтидорли футболчиси”- Руслан РАҲИМОВ(СЎЕАИБЎСМ, Урганч шаҳри).\n3.“Йилнинг энг яхши футболчиси” – Бобур РАҲИМБЕРГАНОВ(“Ёшлик”, Урганч шаҳри).\n4.“Олий лига жамоаларида ўйнаётган йилнинг энг яхши хоразмлик футболчиси”- Жалоладдин МАШАРИПОВ(“Пахтакор”, Тошкент).\n5.“Йилнинг энг яхши фахрий футболчиси”- Отабек РАҲИМОВ(“Хоразм”,Урганч).\n6.“Йилнинг энг яхши ёшлар мураббийи”- Алишер РЎЗМЕТОВ (спорт ўйинлари ва енгил атлетикага ихтисослаштирилган БЎСМ).\n7.“Йилнинг энг яхши мураббийи”- АЛИМАРДОН РОЗИКОВ (УОЗК, Урганч шаҳри).\n8.“Йилнинг энг яхши ҳаками”- Дилшод ЖУМАНИЁЗОВ (Хива шаҳри).\n9.“Йилнинг энг яхши ёшлар жамоаси” - 2004 ЙИЛДА ТУҒИЛГАН БОЛАЛАР ТЕРМА ЖАМОАСИ (Спорт ўйинлари ва енгил атлетикага ихтисослаштирилган БЎСМ).\n10.“Йилнинг энг яхши жамоаси”- УОЗК(УРГАНЧ ОЛИМПИЯ ЗАХИРАЛАРИ КОЛЛЕЖИ) жамоаси.\n11.“Йилнинг энг яхши мини футбол жамоаси”- “ЖАЙҲУН” жамоаси (Урганч шаҳри).\n12.“Йилнинг энг яхши болалар ва ўсмирлар спорт мактаби” - СЎЕАИБЎСМ (СПОРТ ЎЙИНЛАРИ ВА ЕНГИЛ АТЛЕТИКАГА ИХТИСОСЛАШТИРИЛГАН БЎСМ) жамоаси.\n13.“Йилнинг энг яхши футбол мактаб интернати”- УРГАНЧ ШАҲАР 5-СОН ФУТБОЛ МАКТАБ ИНТЕРНАТИ.\nШунингдек, Урганч шаҳридан Жамоладдин Абдуллаев, Маъмур Ҳожиев, Санъат Ражапов, Умид Раҳимов, Аброр Қиличев, Шерзод Ибодуллаев, Питнак шаҳридан Артём Тўраев, Янгибозор туманидан Умид Жумамуротов, Боғот туманидан Бекназар Тожимовлар Хоразм вилояти ҳокимлиги Маданият ва спорт ишлари бошқармаси ва вилоят футбол федерациясининг ТАШАККУРНОМАсига лойиқ кўрилди.\n- Ҳар йили энг яхши кўрсаткичга эришган воҳамиз футболи аҳлини ва жамоаларни тақдирлашни анъанага айлантирганмиз, - дейди Хоразм вилояти футбол федерацияси биринчи вице-президенти Равшан Атажонов. – Тадбирни ташкил этишдан асосий мақсад, футболимиз ривожига фойда келтираётган инсонлар ҳурматини бажо келтириш, бунинг баробарида, уларни янги марралар сари талпинтиришдан иборатдир. Саъй-ҳаракатларимиз эса бесамар қолмай, ижобий натижасини бермоқда. Бинобарин, мураббийларимиздан тортиб, футболчиларимизгача чиройли футбол намойиш этишга интилиб, мухлисларимизни қувонтиришяпти. Зеро, футбол – бу халқ ўйинидир.\n- Бугун болалар ва ўсмирлар спорт мактабимиз ҳаётида жуда қувончли кун,- дейди вилоят маданият ва спорт ишлари бошқармасига қарашли СЎЕАИБЎСМ директори Ж. Абдуллаев.- Зеро, жорий йилги тақдирлаш маросими кайфиятимизни кўтариб юборди. Негаки, беш номинация бўйича ғолиблик айнан спорт мактабимиз вакилларига насиб этди. Бундан қанчалар фахрлансак арзийди. Насиб қилса, 2017 йили янада юксак кўрсаткичлар учун ҳаракат қиламиз.\nСурхондарё. Ўтиш ўйинларининг 1-тур учрашувлари якунланди 7\n“Лочин” – Сирдарё вилояти иккинчи лигаси ғолиблигини қўлга киритди 1\nСирдарё вилояти кубоги. “Университет” жамоаси ғолибликни қўлга киритди 0\nЭртага Сирдарё вилояти кубоги финал учрашуви бўлиб ўтади 3


Ҳозирги давримизда ҳар хил қуролли тўқнашувлар, оммавий келишмовчиликлар бўлмайди деб аниқ ишонч билан айтиш қийин. Негаки инсониятда нафс балоси бор экан манфаатлар тўқнашуви давом этаверади. Бу эса ўз навбатида катта-кичик уруш ва бошқа келишмовчиликларни келтириб чиқаради.\nХавф-хатар фақат шу билангина деб ўйлайсизми? Йўқ, бунгача ҳали қатор хатарлар бор: оммавий маданият, миссионерлик, ақидапарастлик, турли экстремистик хуружлар каби динга, миллатга, маданиятга, маънавиятга қилинаётган таҳдидлар борки, буларнинг барчасини умумлаштириб “эътиқодга таҳдид” деса бўлади. Бундай таҳдидларнинг нишони халқнинг онги шаклланмаган ёшлари ва ташқи таъсирга берилувчан ёки ўз нафсидан бошқа ғами йўқ бўлган қатлами экани билан хатарли. Айнан ўшандай кишиларнинг қалбидаги маънавий бўшлиқ бизга дўст бўлмаган кимсаларнинг ғаразли мақсадларига хизмат қилувчи бузуқ ақидалар билан тўлдирилади ва шу орқали халқ орасига фитна уруғи сочилади.\n“Эътиқод” — ишонч деганидир. Инсоннинг ишончи ўзгардими, ҳаёт тарзи ҳам тубдан ўзгаради. Энди у ўзи тўғри деб билган, ишонган ана шу ақиданинг чизиғидан чиқмайди. Демак, эътиқод ҳаётимиз асоси экан, уни тўғри шакллантиришга интилишимиз керак. Мирзо Бедил:\nБошидан қийшиқ бўлса пойдевор,\nШундай экан ақидамиз бидъат-хурофотлардан, янглиш тушунчалардан ҳоли бўлса бизни ҳеч ким йўлдан адаштира олмайди, тинчимизни буза олмайди ва бошқаларга қарам бўлиб ҳам қолмаймиз.\nЧуст тумани “Уста Ўринбой” жоме масжиди имом-хатиби


Рўзиқул Бердиев: “Бугунги ўйинда индивидуал маҳорат катта роль ўйнади” - "Насаф" ФК расмий веб-сайти\nРўзиқул Бердиев: “Бугунги ўйинда индивидуал маҳорат катта роль ўйнади”\n“Локомотив” – “Насаф” учрашувидан кейин ҳар иккала жамоа мураббийлари иштирокида матбуот анжумани бўлиб ўтди. Матбуот анжуманининг дастлабки қисмида жамоамиз устози Рўзиқул Бердиев ўйин ҳақидаги фикрлари билан ўртоқлашди.\n-Бугун биз ўйинни яхши бошлагандик. Аммо ўтказиб юборилган гол барчасини ўзгартириб юборди. Тажрибали жамоага қарши аввал гол ўтказиб юбориб, ўйнаш хавфли. Иккинчи бўлим бошида ҳам қупол хатомиз орқали яна гол ўтказиб юбордик. Бу ҳолат вазифамизни янада қийинлаштириб қўйди. Албатта йигитларга эътирозим йўқ. Улар бугун имкон қадар ҳаракат қилишди. Лекин бугунги ўйинда индивидуал маҳорат катта роль ўйнади. Бунга Бикмаевни мисол қилиб кўрсатиш мумкин. “Локомотив” ана шунадй маҳоратли ўйинчиларнинг ўйини эвазига ғалаба қозонди.\nОсиё чемпионлар лигаси баҳслари ҳар йилгидан вақтлироқ бошланди. Шу боис жамоалар мавсумга тайёргарликни анча вақтли бошлашди. Бу мусобақада ўйнаган барча клубларга қийин бўлаётгани рост. Аммо бу баҳона бўла олмайди. Бунга кўникиш керак. Тайёргарликни шунга қараб олиб бориш керак.\nЧемпионатимизда кутилмаган натижалар қайд этилиши яхши ҳолат. Ўтган йилларда 6-7-турларга келиб қайсидир жамоа якка пешқадам бўлиб оларди. Ҳозир эса вазият буткул бошқача. Бу йил чемпионатимиз ҳар йилгига нисбатан бошқача ўтмоқда.\nТўғри, етакчи футболчи ҳар бир жамоага керак. Эркинов жароҳат олди, у Черан билан ҳамоҳанг ўйин кўрсатаётган эди. Афсуски у кейинги ўйинларимизда бизга ёрдам бера олмаяпти, - дейди Рўзиқул Бердиев.


Халқ депутатлари Сурхондарё вилояти Кенгашининг сессияси ўтказилди. Сессия ишида вилоят Кенгаши депутатлари, вилоят ҳокимининг ўринбосарлари, вилоят ҳокимлигининг бошқарма ва бўлимлари раҳбарлари, вилоят Кенгаши депутати бўлмаган шаҳар ва туман ҳокимлари ҳамда ҳуқуқни муҳофаза қилувчи органлар раҳбарлари, шунингдек, Ўзбекистон Республикаси бош вазири ўринбосари Азиз Абдуҳакимов иштирок этди.\nАзиз Абдуҳакимовнинг маълум қилишича, қонунчиликнинг бу талабидан келиб чиқиб, Ўзбекистон президенти томонидан вилоят ҳокимлигига Тўра Абдиевич Боболов номзоди тавсия этилди. Номзод бўйича партия гуруҳларининг ҳар бири билан маслаҳатлашувлар ўтказилди.\nСессияда “Маҳаллий давлат ҳокимияти тўғрисида”ги қонуннинг 2-моддасига кўра Тўра Боболовни Сурхондарё вилояти ҳокими лавозимига тасдиқлаш учун халқ депутатлари Сурхондарё вилояти Кенгашига тақдимнома киритилди. Депутатлар Тўра Боболовни Сурхондарё вилояти ҳокими этиб бир овоздан тасдиқлади.\nТўра Боболов 1970 йилда туғилган. 1992 йилда Тошкент давлат иқтисодиёт университетини тамомлаган, 1994 йилдан 2003 йилгача Ўзбекистон Республикаси Давлат мулкини бошқариш ва тадбиркорликни қўллаб-қувватлаш давлат қўмитаси Сурхондарё вилояти бошқармасида турли лавозимларда ишлаган, 2003-2004 йилларда Сурхондарё вилояти Товар ишлаб чиқарувчилар ва тадбиркорлар палатаси раиси, 2004-2016 йилларда Ўзбекистон Республикаси Савдо-саноат палатаси Сурхондарё вилояти ҳудудий бошқармаси бошлиғи, 2016-2017 йилларда Сурхондарё вилояти ҳокимлиги ҳудудларни комплекс ривожлантириш йиғма бошқармаси бошлиғи бўлган. У 2017 йилдан 2019 йил апрелига қадар Сурхондарё вилояти ҳокимининг иқтисодиёт ва тадбиркорлик масалалари бўйича биринчи ўринбосари эди. 2019 йил 1 май куни Тўра Боболов вилоят ҳокими этиб тасдиқланди.\nДХХ коррупция ва фирибгарлик билан боғлиқ ҳолатларни фош этди\nФотожамланма: Сурхон воҳасида олтин куз


1 январдан бошлаб ижтимоий солиқ тушумлари қандай тақсимланаётгани маълум бўлди\nПрезидентнинг «2022 йил учун давлат бюджети тўғрисида»ги қонун ижросини таъминлаш чора-тадбирлари тўғрисида»ги қарори қабул қилинди.\n«2022 йил учун давлат бюджети тўғрисида»ги қонун ижросини таъминлаш мақсадида қуйидагилар тасдиқланди: 2022 йилда иккинчи даражали бюджет маблағларини тақсимловчиларга ажратиладиган бюджет маблағларининг чекланган миқдорлари; 2022 йил учун республика бюджети, Қорақалпоғистон Республикаси бюджети, вилоятлар ва Тошкент шаҳар маҳаллий бюджетлари айланма касса маблағларининг йўл қўйиладиган энг кам миқдорлари; 2022 йил учун давлат бюджети даромадлари прогнози; фойда солиғи тўлиқлигича республика бюджетига йўналтириладиган йирик солиқ тўловчилар рўйхати.\n2022 йил 1 январдан бошлаб ижтимоий солиқ тушумлари қуйидагича тақсимланади:\nа) бюджет ташкилотлари бўйича: бюджетдан ташқари Пенсия жамғармасига – 99,2 фоиз; Бандликка кўмаклашиш давлат жамғармасига ва Аҳолини тадбиркорликка жалб қилиш жамғармасига – 0,4 фоиз; Ўзбекистон Касаба уюшмалари федерацияси кенгашига – 0,4 фоиз;\nб) бошқа тўловчилар бўйича: бюджетдан ташқари Пенсия жамғармасига – 98,4 фоиз; Бандликка кўмаклашиш давлат жамғармасига ва Аҳолини тадбиркорликка жалб қилиш жамғармасига – 0,8 фоиз; Ўзбекистон Касаба уюшмалари федерацияси кенгашига – 0,8 фоиз.\nБундан ташқари, 2022 йил учун қуйидаги солиқ ставкалари:\nа) «Навоий кон-металлургия комбинати» АЖ ва «Олмалиқ кон-металлургия комбинати» АЖ учун: фойда солиғи рентабеллик даражасидан келиб чиққан ҳолда (қарорга 5-илова); олтин бўйича ер қаъридан фойдаланганлик учун солиқ ставкаси 10 фоиз ва палладий, кумуш, мис бўйича 15 фоиз миқдорида белгиланди. Бунда ер қаъридан фойдаланганлик учун солиқ базаси ишлов бериш (бойитиш), қайта ишлаш (аффинаж) ва ташиш харажатларини чегирмаган ҳолда аниқланади; б) «Ўзбекнефтгаз» АЖ учун нефть, табиий газ ва газ конденсати бўйича 15 фоиз миқдорида тасдиқланди.\nОлтиндан ясалган заргарлик буюмларини чакана савдода сотганлик учун йиғим 1 граммига 1 000 сўм миқдорида сақлаб қолинди.\nЖисмоний шахсларга улар томонидан чакана савдо, умумий овқатланиш ва маиший хизмат кўрсатиш объектларида амалга оширилган харид суммасининг 1 фоизи миқдоридаги тўловлар республика бюджети даромадлари қисмида ҚҚСни қайтаришга режалаштирилган маблағлар ҳисобидан амалга оширилади.


Кудайберген ЕРЖАН: Сайловга тайёргарлик жараёни юксак даражада ташкил этилган\nБиз аввалроқ, Қозоғистондаги Ўзбекистон элчихонасида бўлдик. Бу ерда сайловга тайёргарлик юксак даражада ташкил этилган. Умуман, хорижда яшаётган фуқароларга ҳам мазкур сайловда эркин иштирок этиш ва овоз беришлари учун барча имкониятлар мавжуд экан. Бу, ўз навбатида, фуқароларнинг ўз бурчларини амалга ошириши, конституциявий ҳуқуқларини руёбга чиқаришлари учун муҳим аҳамиятга эга. Зеро, бу кун ўзбек халқи мамлакат келажаги учун овоз беради.\nФахриддин КАРАТАЕВ: Ўзбек халқи мамлакат тақдирига дахлдор бўлган муносиб номзодга овоз беришига ишонаман\nҚозоғистонда ҳам ушбу сайловни интизорлик билан кутаётганлар бор. Чунки, Ўзбекистон ва Қозоғистоннинг келажаги бу қўшни давлатлар учун катта манфаатга эга. Мана шундай экан, бу икки халқни бир-биридан ҳеч қачон ажратиб бўлмайди. Икки давлат Марказий Осиёда тинч-тотув ҳаёт кечираётган мамлакат ҳисобланади. Шу боисдан ҳам, сайловнинг демократик тамойилларга мос ўтаётгани жуда қувончли.\nХейла Хамад Аль-МЕКЕИМИ: Ўзбекистонда Президент сайлови халқаро андозаларга мос келади\nЖорий йилнинг 30 ноябрь куни Ўзбекистон Республикаси Олий Мажлиси Қонунчилик палатасида қуйи палата депутатлари мамлакатимиз Президенти сайловини ёритиш учун мамлакатимизга ташриф буюрган Россия оммавий ахборот воситалари вакиллари билан учрашдилар. Учрашув чоғида мамлакатимизда амалга оширилаётган демократик ислоҳотлар, қонунчиликдаги янгиликлар хусусида сўз борди.\nВьетнам парламенти делегациясининг учрашувлари\nЎзбекистон Республикаси Олий Мажлиси Қонунчилик палатасида мамлакатимизга ташриф буюрган Вьетнам Миллий мажлисининг Фан, технологиялар ва атроф-муҳит масалалари қўмитасининг раиси Фан Суан Зунг раҳбарлигидаги делегация аъзолари билан учрашув бўлиб ўтди. Учрашувда Ўзбекистон билан Вьетнам ўртасида савдо-иқтисодий, маданий ва бошқа соҳалардаги ҳамкорликни ривожлантириш учун улкан имкониятлар мавжудлиги таъкидланди.\nМамлакатимизга ташриф буюрган Литва Сеймининг Ўзбекистон билан парламентлараро ҳамкорлик гуруҳи раҳбари Валериус Симулик раҳбарлигидаги делегация аъзолари 5 июль куни Ўзбекистон Республикаси Олий Мажлиси Қонунчилик палатаси Спикери ўринбосари Сарвар Отамуратов билан учрашди.\nЖорий йилнинг 3 февраль куни Ўзбекистон Республикаси Олий Мажлиси Қонунчилик палатасида Бутунжаҳон сайлов органлари ассоциацияси (БСОА) ва Корея Республикаси Миллий сайлов комиссиясининг бош котиби Ким Ён Хи бошчилигидаги делегация билан учрашув бўлиб ўтди.


Самарқандда шеригининг 16 минг доллар пулини ўзлаштириб тотализаторда ютқазган йигитга жиноий иш қўзғатилди\n19:56 / 06.08.2021\nСамарқандда савдо шеригининг пулини ўзлаштириб букмекерлик сайтлари орқали тотализаторда ютқазган ва яна бир фуқаронинг «Дамас» машинасини олиб сотиб юборган йигитга жиноий иш қўзғатилган. Бу ҳақда вилоят ИИБ ахборот хизмати хабар бермоқда.\nМаълум қилинишича, 2021 йил май ойида 26 ёшли С.Ф. 28 ёшли таниши Х.Ш.нинг ишончига кириб, унга салқин ичимликлар савдоси билан шуғулланиш ва фойда кўришни таклиф қилиб, жами 16 000 AҚШ доллари миқдоридаги пулларни қўлга киритган. Сўнг ушбу пулларни букмекерлик сайтлари орқали мавжуд ўйинларга тикиб, ютқазиб қўйган ҳамда бугунги кунга қадар Х.Ш.нинг пулларини қайтариб бермасдан, алдаб келган.\nБундан ташқари, С.Ф. таниши Т.Ж.га тегишли «Дамас» машинасини пулларни бўлиб тўлаб бериш шарти билан 9 000 долларга харид қилган. Бироз муддатдан сўнг фуқаролардан бирини «Дамас» ўзига тегишли эканига ишонтириб, машинани унга 6 200 долларга сотиб, пулларни ўзининг шахсий эҳтиёжлари учун ишлатиб юборган.\nҚайд этилишича, юқоридаги ҳолатлар юзасидан С.Ф.га нисбатан Жиноят кодексининг 168-моддаси 4-қисми «а» банди (фирибгарлик) билан жиноят иши қўзғатилган. Ҳозирда дастлабки тергов ҳаракатлари олиб борилмоқда.\nСамарқандда 18 ёшли йигит интернетдаги ўйинда катта миқдорда пул ютқазиб, ўз жонига қасд қилгани аниқланди\nСамарқандда интернет орқали қимор ўйнашга берилган йигит ўғирликка қўл урди


25 июнь, 2021, 11:49\nҲаммаси ёлғон бўлиб чиқди.\nҲужумчи Лионель Месси ва Каталониянинг "Барселона" клуби раҳбарияти ўртасида янги меҳнат шартномасини имзолаш бўйича музокаралар давом этмоқда. Бу ҳақда AS нашри хабар тарқатмоқда.\nОлдинроқ ОАВда "кўк-анор ранглилар" тез орада 34 ёшли аргентиналик билан ҳамкорлик муддати узайтириш бўйича келишувга эришгани ҳақида хабарлар тарқалган эди. Аммо бу ҳали амалга ошмаган.\nТаъкидлаш керакки, томонлар ўртасидаги амалдаги шартноманинг амал қилиш муддати шу ойнинг охирида тугайди.\nЭслатиб ўтамиз, Лионель бутун фаолиятини Каталония жамоасида ўтказган. Ҳужумчи Испания чемпионатининг сўнгги мавсумида 35та ўйин ўтказиб, 30та гол (учтаси пенальтидан) ва 9 та голли пасга муаллифлик қилган.


Франция ўзбек қовунлари ва анорига қўйилган фитосанитар чекловларни олиб ташлади - Халқ сўзи\nФранция ўзбек қовунлари ва анорига қўйилган фитосанитар чекловларни олиб ташлади\n18:56 02 Август 2018 Иқтисодиёт\nФранцияда Ўзбекистон Савдо-иқтисодий ҳамкорлик бўйича Ўзбекистон – Франция ҳукуматлараро комиссиясининг навбатдаги мажлиси бўлиб ўтди. Унда икки томонлама савдо алоқаларининг ҳозирги ҳолати ва бу борадаги истиқболли йўналишлар муҳокама қилинди. Бу ҳақда Ўзбекистон Ташқи савдо вазирлиги матбуот хизмати хабар берди.\n“Айни пайтда республиканинг Францияга нохомашё экспорти у қадар катта ҳажмларга эга эмас. Бу асосан маҳаллий маҳсулотларни шу қадар талабчан бўлган Европа бозорларига чиқиш йўлидаги қийинчиликлар билан боғлиқ. Биз стандартларимизни ЕИ талабларига мувофиқлаштириш йўли орқали ўзбек маҳсулотларини Европа бозорларига чиқаришни максимал даражада енгиллаштириш учун Европа Иттифоқи, жумладан, Франция билан музокаралар олиб боряпмиз. Фақат шу йўл билан мева-сабзавот ва тўқимачилик маҳсулотлари экспорти салоҳиятини рўёбга чиқара оламиз”, - деди Ўзбекистон ташқи савдо вазири Жамшид Хўжаев.\nБинобарин, сафар давомида Франция қишлоқ хўжалиги ва озиқ-овқат вазирликлари, Франция фитосанитария департаменти, Агрономия, ветеринария ва ўрмончилик институти мутасаддилари билан ҳам учрашувлар ташкил этилди.\nЎз навбатида мамлакатимиз делегацияси сархил маҳсулотлар улгуржи савдоси бўйича дунёдаги энг йирик бозор – “Ранжис”га ташриф буюрди. Бозор президенти Л.Лайани билан мулоқот чоғида ўзбек маҳсулотларини Францияда илгари суриш мақсадида семинарлар ўтказиш ҳамда аккредитация масалаларида ҳамкорлик қилишга келишиб олинди.\n“Ранжис” раҳбарияти мамлакат экспорт салоҳиятини ўрганиш ҳамда қишлоқ хўжалиги маҳсулотларини сотиш бўйича Франциянинг илғор тажрибасини жорий этиш имкониятларини ўрганиш мақсадида Ўзбекистонга ташриф буюриш истагини билдирди.\nЭслатиб ўтамиз, “Ранжис” мева-сабзавот маҳсулотлари савдоси бўйича дунёдаги энг йирик улгуржи бозордир. У Париж жанубида, Орли халқаро аэропорти яқинида жойлашган бўлиб, давлатга қарашлидир. Лекин Semmaris кўп укладли хўжаликлари жамияти томонидан бошқарилади.\n“Ранжис”нинг 2017 йилдаги товар айланмаси умумий қиймати 9 млрд. еврога тенг 3,5 млн. тонна турли озиқ-овқат маҳсулотларини ташкил этди. Шундан 32 фоизи экспортга йўналтирилган. Бозорнинг 2500дан ортиқ етказиб берувчиси бор. Улар чакана савдо корхоналари ва овқатланиш масканлари билан ўзаро алоқани таъминлайди. Шундай қилиб маҳсулотлар кенг миқёсда ва ўз вақтида етказиб берилади.\n“Ранжис”да илғор логистика инфратузилмаси, самарали менежмент тизими, сифат назорати, ветеринар ва фитосанитар текшируви бўйича доимий хизмат фаолияти мавжудлиги уни бутун Европа учун жозибадорлигини ошириб келади.\nМузокаралар якунида Франция қишлоқ хўжалиги вазирлиги томонидан ўзбек қовунлари ва анорига қўйилган фитосанитар чекловлар олиб ташланди. Ўзбекистондан беҳи, хурмо, олхўри, қорағат ва бошқа қишлоқ хўжалиги маҳсулотларини ушбу давлатга олиб киришга қўйиладиган карантин талаблари кўриб чиқиш учун тақдим этилди.


OnePlus 10 cериясининг рендерлари ҳамда техник жиҳатлари маълум бўлди - Terabayt.Uz\nOnePlus 10 cериясининг рендерлари ҳамда техник жиҳатлари маълум бўлди\nOnePlus компанияси T cериясидаги флагманларни бу йил тақдим этмаслигини расман эълон қилди. Энди бор этибор OnePlus 10 сериясига қаратилади. Сўнгги маълумотларга кўра, OnePlus 10 серияси келаси йилнинг январь ёки февраль ойида тақдим этилади.\nСўнгги хабарларда OnePlus 10 Pro'нинг рендерлари ҳамда техник жиҳатлари маълум бўлди. Манбанинг такидлашича, компания смартфоннинг дизайн лойиҳасини якунлаган. Қурилманинг орқа панелида ноодатий жойлашган камералар модулини кўришимиз мумкин.\nШунингдек, Pro модель 5,000 мАс сиғимли аккумуляторга эга бўлиб, уни 125 ваттда қувватлаш мумкин. 0% дан 100% гача қувват тўплаш учун смартфон бор йўғи 20 дақиқа вақт сарфлайди. Қурилма қора, оқ, кўк рангларда сотувга чиқади.\nЎҚИНГ: Xiaomi камералар ишлаб чиқарувчи машхур компания билан ҳамкорлик қилади\n#OnePlus 10 #OnePlus 10 Pro


СССР фуқаро авиациясининг афсонаси: "Ту–134" самолёти охирги рейсини бажарди - zarnews.uz\nСССР фуқаро авиациясининг афсонаси: "Ту–134" самолёти охирги рейсини бажарди\nСССР фуқаро авиациясининг афсонавий самолётларидан бири бўлган охирги "Ту–134" самолёти ўзининг охирги рейсини бажарди.\n"Алроса" авиакомпаниясига қарашли, Россияда фаолият юритиб келаётган охирги Ту–134 самолёти Иркутск ва Мирный шаҳарлари орасидаги йўналишда ўзининг охирги рейсини бажарди.\nЭнди ушбу самолёт Новосибирск шаҳридаги Авиация ва Космонавтика музейига жўнатилади. Самолёт музейда қимматли экспонат сифатида сақланади.\nИркутск аэропорти матбуот хизмати берган маълумотларга кўра, фуқаро авиациясида фойдаланилган ушбу сўнгги "Ту–134" самолёти 1980 йилда ишлаб чиқарилган ва у 40 йилга яқин муддат йўловчиларга хизмат қилди.\nЭслатиб ўтамиз, ушбу "Ту–134" самолёти собиқ Иттифоқ даврида Туполев бошчилигидаги конструкторлик бюросида ясалган. "Ту" маркасидаги бошқа самолётлар ҳам ушбу конструкторлик маркази маҳсулидир. Улар орасида энг машҳури "Ту–154" маркадаги реактив самолёт ҳисобланади.\n“Boeing” компанияси учувчисиз, сунъий идрок орқали бошқариладиган биринчи ҳарбий самолётни тақдим этди\nИстанбулда учга бўлиниб кетган самолёт бортида Ўзбекистон фуқароси ҳам жароҳат олган\nОлмаотадан Нур Султонга парвоз қилган самолёт ҳалокатга учради (видео+фото)\nТИВ Канадада ҳалок бўлган ўзбекистонликлар ҳақидаги хабарни тасдиқлади\nКанадада ўзбекистонлик оила шахсий самолётида ҳалокатга учради\nЛимон ва занжабилли бирикма коронавирусдан ҳимоялайдими?\nРоссияда ишлаб чиқарилган вакцина ҳақида дунё мамлакатлари қандай фикрда?\nАҳоли томорқаларига сув чиқариш учун субсидия берилади


Олтиариқнинг ҳар бир хонадонида файз бор | АгроОлам.Uz\nДомой Янгиликлар Олтиариқнинг ҳар бир хонадонида файз бор\nОлтиариқнинг ҳар бир хонадонида файз бор\nСўлим Фарғонанинг мунис бағрида,\nбор олтиариқдан сув ичган қишлоқ…\nЎзбекистон Қаҳрамони, халқ шоири Эркин Воҳидов томонидан таърифланган бу гўша ўзига хос жиҳатлари билан ажралиб туради. Олтиариқлик яна бир таниқли шоир Анвар Обиджон узум, бодринг ва туруп ҳақида жуда кўп ёзган. Бу ижодкор Олтиариқ тупроғини олтинга қиёслагани ҳам бежиз эмас.\nДарҳақиқат, бу туманга Хизр назар қилган. Тупроқ билан тиллашиш ва диллашиш ҳадисини олган олтиариқликлар узум етиштириш борасида жуда катта ҳаётий тажрибага эга. Шу боис аҳоли томорқаси, ҳатто кўчаларда ҳам бир қарич ер бўш қолмайди. Олтиариқда бир сотих ер ҳам даромад манбаи. Шунга муносиб тарзда олтиариқликларнинг яшаш ва турмуш фаровонлиги йилдан йилга юксалиб бормоқда.\nБугун Олтиариқ туманига борган киши уларнинг миришкорлигидан ташқари яна бир нарсага гувоҳ бўлади. Бу барча қишлоқлардаги уйларнинг олдидаги узум ишкомлари. Бирор хонадонга меҳмонга келсангиз, албатта, фарғонача лутф билан кутиб олишади ҳамда бир пиёла чойга таклиф қилишади.\nФарғонада ҳар куни эрта тонгдан ҳовлию кўчаларни супуриб, сувлар сепиш одатга айланган. Айниқса, қишлоқ кўчаларини кезаркансиз, саришталикдан дилингиз яйрайди. Халқимизнинг ҳар бир хонадони ўзига хос. Ҳозирги кунда баҳорги ишлар янада авж олган. Кимдир томорқасидаги, яна кимдир эса кўчадаги ободонлаштириш ишлари билан банд. Олтиариқликларнинг мўъжаз хонадони ўзларидек истарали, файзли. Қуёш бош кўтармасдан келинлар ҳовлини супир-судир қилишни бошлайди.\n– Илгарилари қишлоқларда уй-жойларга унчалик эътибор берилмасди, – дейди Қапчуғай қишлоғида истиқомат қилувчи меҳнат фахрийси Муталибжон Хўжаев. – Бугун эса вазият умуман ўзгарди. Пишган ғиштдан уйлар қад ростлаяпти. Пахсали уйлар деярли қолмади. Мана, ўзингиз хонадонимни бир кўринг. Ошхона, тандирхона, ҳаммом, ҳожатхона… Шаҳардан қолишмайдиган шароит қилганман. Келинларимга уст-бошларни ювиш учун замонавий маиший техникаларни олиб берганман. Қишин-ёзин иссиқ сув бор. Саришталикка доимо эътибор қаратганим учун ҳам бу одат барча оила аъзоларимга “юққан”.\nҲақиқатдан ҳам бугун қишлоқ кўчаларини кезаркансиз, кимдир иморат қуришга киришган, яна кимдир уйини таъмирлаётганини кўрасиз. Олтиариқда ҳар бир кўчанинг таровати ва файзи бор.\nТумандаги “Узумчи” маҳалласининг таърифи юртимизнинг барча ҳудудларида машҳур. Бу ердаги узум етиштириш ва уни сақлашда ўзига хос тажриба яратилган. Ҳар бир ҳовлида узум ишкомлари бор. Маҳаллада май ойигача узум сақланади. Уларнинг бу борадаги маҳоратига қойил қолмай иложингиз йўқ.\n“Узумчи” маҳалла фуқаролар йиғини раиси Шерали Мўминовнинг айтишича, ҳудуддаги 704 та хонадонда уч мингга яқин аҳоли истиқомат қилмоқда. Уларнинг аксарияти узум, бодринг, қалампир етиштириш билан шуғулланади. Албатта, меҳнат қилган шунга яраша даромад ҳам кўряпти. Буларнинг эвазига тўйлар бўляпти, уйлар қуриляпти. Эътиборли жиҳати, бу маҳалладаги ҳар бир хонадонда автомашина бор. Ҳар бир оиладан кимдир ҳаж амалини бажариб, “ҳожи” деган номга сазовор бўлган.\nИсақжон Бойматов, Эргашали Мамажонов, Собирхон Мамасоттиев, Раҳмонжон Йўлдошев каби ибратли оилаларга барча ҳавас билан қарайди. Уларнинг хонадонидаги уй тутуми, ободлиги барчага ўрнак.\nЖалолиддин Бойматовнинг хонадонидамиз. Уч нафар фарзанд камол топаётган бу оила меҳнаткашлиги билан эътиборга тушган. Уй эгасининг узумчиликдаги тажрибасига рости қойил қолдик.\n– Узумни худди янги узилгандек, бандини кўм-кўк ҳолда сақлаяпмиз, –дейди Жалолиддин. – Буни «баклашка услуби» дейди. Бунда пишган узумни калтаги билан кесиб, ўша халқ «баклашка» дейдиган пластик идишга солиб қўямиз. Ҳозир ҳам ана шу усулда сақланаётган узум бор.\nУнинг мўъжазгина хонадонида етарли шароитлар яратилган. Ўтган йилда даромади ҳисобидан янги уй қурди. Унда алоҳида меҳмонхона, ҳаммом бор.\nБугунги кунда Олтиариқ туманида 72 та маҳалла фуқаролар йиғини фаолият кўрсатмоқда. Полосон, Повулғон, Эскиараб, Файзиобод, Зилха, Азимобод каби қишлоқлардаги ободончилик ва соҳибкорлик ишлари таҳсинга лойиқ.\nЯхшиси, Олтиариққа бир келинг. Бу ердаги янгиланишларни ўзингиз гувоҳи бўлинг. Шунда ўзингиз туман аҳлининг меҳнаткашлиги\nва миришкорлигига тасаннолар айтасиз!..\nМанба: Маъсуджон Сулаймонов, ЎзА мухбири. Муқимжон Қодиров (сурат), ЎзА\nФарғона вилоятининг Қува туманида пўстлоғи юпқа, данаги юмшоқ анорлар етиштириляпти


Sony Xperia XZs: “энг кучли камерафон”да олинган илк суратлар - Terabayt.Uz\nSony Xperia XZs: “энг кучли камерафон”да олинган илк суратлар\nМаълумотларга кўра, Sony компанияси жаҳонда ишлаб чиқарилаётган смартфонларнинг 50 фоизидан ошиғини камера сенсори ва модуллари билан таъминлайди. Япониялик ишлаб чиқарувчи бу борада чинакам бренд ҳисобланади. Sony смартфон ишлаб чиқарувчи сифатида ўзи учун ҳам энг яхши мобил камералар ишлаб чиқаришни унутиб қўйгани йўқ.\nЖумладан, 2017 йилнинг феврал ойида тақдим қилинган Sony Xperia XZs смартфони 19 мегапикселли Motion Eye камера технологияси билан жаҳонда ягона. Мисол учун, бу технология идишдан тўкилган сувнинг томчиларини ҳам аниқ-тиниқ муҳрлай олади.\nБу бош сенсор профессионал камера каби секундига 960 та кадрни муҳрлашга қодир. f/2.0 стандартидаги оптик прибор ўрнатилган камерада гироскоп, фазани “ақлли” аниқлаш, лазерли автофокус, светодиодли фоточақноқ, сифатни текшириш каби функциялар мавжуд. Олд камера учун 13 мегапикселли кенг бурчакда сурат оладиган сенсор танланган.\nSony раҳбари бир муддат аввал компания смартфон бозорида муваффақият қозониши учун бу турдаги ноёб технологияга эга мобил камерани бошқа смартфон брендларига сотмаслигини маълум қилган эди. Шу орқали бу бренд рақобатда устун келмоқчи.\nСиз кўриб турган суратлар Sony Xperia XZs смартфонидаги “Superior Auto” режимида олинган. Гувоҳи бўлганингиздек, суратлар детал ва рангларга бой. Ёруғлик паст шароитда ҳам олинган суратлар сифати ёмон эмас. Селфилар ҳам кенг ва рангларга бой.Айтиш мумкинки, чиндан ҳам, бу гаджет смартфон бозоридаги ҳозирча энг яхши камерафонлардан бири бўлишга қодир.\n5.2 дюймли Sony Xperia XZs 2017 йилнинг апрел ойидан $700 доллар баҳосида сотувга чиқарилган. Унда 2016 йилнинг яхши процессорларидан бўлган 8 ядроли Snapdragon 820 чипи ва Adreno 530 видео-картаси, 4 ГБ тезкор ва 32/64 ГБ доимий хотира ўрнатилган. Хотирани 256 гигабайтгача кенгайтириш мумкин. Смартфон Android 7.1 (Nougat) операцион тизими бошқарувида ишлайди.\nҚуйидаги қисқа видеода Sony Xperia XZs смартфонидаги Motion Eye камера технологиясининг имкониятларига гувоҳ бўлинг.\nГаджетнинг IPS LCD дисплейи Full HD (1080 x 1920 пиксел сиғимли) ҳамда Corning Gorilla Glass ҳимоя шишаси билан қопланган. Экран 10 тагача бармоқ зарбини тушуна олади. Олд панелнинг 70.9%и дисплейдан иборат. Корпус IP68 сертификатига эга ва сув ҳамда чангдан қўрқмайди.\n#Sony #Sony Xperia #Sony Xperia X #Sony Xperia XZ #Sony Xperia XZs #камера #камерафон #сурат


Ҳожат намози | Azon.uz - Ахборот-таҳлилий портал\n15171 08:40 22.12.2017\nАбдуллоҳ ибн Авфо розиаллоҳу анҳудан ривоят қилинади: «Набий саллаллоҳу алайҳи васаллам: “Кимнинг Аллоҳга ва бану Одамдан бирортасига ҳожати бўлса, яхшилаб таҳорат қилсин, сўнгра икки ракат намоз ўқисин. Кейин Аллоҳга сано ва Набий саллаллоҳу алайҳи васалламга салавот айтсин. Сўнгра: “Ҳалиму Карим Аллоҳдан ўзга (ибодатга сазовор) маъбуд йўқ. Улуғ Аршнинг Рабби Аллоҳ покдир. Оламларнинг Рабби Аллоҳга ҳамдлар бўлсин. Мен Сендан раҳматингни вожиб қилувчи, мағфиратингни тақозо қилувчи нарсаларни ва ҳар бир яхшиликдан насиба, ҳар бир ёмонликдан саломатлик сўрайман. Менинг ҳеч бир гуноҳимни қўймай мағфират қилгин, ҳеч бир ғамимни қўймай кушойиш қилгин, Ўзинг рози бўлган ҳеч бир ҳожатимни қўймай, албатта, чиқаргин. Эй раҳмлилар Раҳмлиси”, десин”, деб айтдилар» (Имом Термизий, Ибн Можа).\nИмом ибн Ҳажар: «Бу намозни шанба куни саҳар чоғи ўқиб, талаби ҳожат қилиш мандубдир, чунки Пайғамбаримиз алайҳиссалом: “Ким шанба куни эрталаб талаби ҳожат қилса, талаби ҳал бўлади. Унинг ҳожати раво бўлишига мен кафилман”, деб марҳамат қилганлар», деган.\nМақолалар Ҳожат намози\n5008 23:00 13.03.2020


Рейтинг. Мигрантларга солиқ, мадҳия жараёнидаги бузилган протокол, «замминистр»нинг иккинчи хотинидан тортиб, қўйиб юборилган «Malibu»ларгача. Йилнинг энг шов-шувли «қовун»лари - Bugun.uz\nРейтинг. Мигрантларга солиқ, мадҳия жараёнидаги бузилган протокол, «замминистр»нинг иккинчи хотинидан тортиб, қўйиб юборилган «Malibu»ларгача. Йилнинг энг шов-шувли «қовун»лари\n22:00 | 17-12-2021\nБу йил қовун мавсуми илгариги йилга қараганда «камҳосилроқ» бўлди, десак фикримизга қўшиласизми? Аниқроқ айтадиган бўлсак, бугунги рейтингимизда. Биз сиз билан йил давомида «туширилган қовунлар» — ҳам кулгили, ҳам қандайдир маънода ачинарли ҳолатлар ҳақида суҳбатлашамиз.\nЖорий йил мамлакатда бўлиб ўтган президентлик сайловида «Миллий тикланиш» партиясидан номзод сифатида иштирок этган Алишер Қодиров 14 октябрь куни Андижон вилоятида сайловчилар билан бўлиб ўтган учрашув жараёнида мигрантлардан ҳам солиқ ундириш ғоясини илгари сурди. «Нима учун бизда бугун мигрантлар хорижда ишлаб топган даромадидан солиқ тўламаслиги керак? Ўзбекистоннинг тараққиёти учун, келинглар, солиқ тўлайлик. Биз ҳозир фақат мигрантлар ишлаётган жойидан оиласига жўнатган пулини ҳисоб-китоб қиляпмиз. Тўғри, бу ҳам яхши, пул келяпти. Буниям тан олишимиз керак, лекин у сизнинг оилангизга жўнатилган пул. У билан солиқ тўланаётгани йўқ, у мамлакат тараққиёти учун ишлатилмаяпти. Шунинг учун мен таклиф қилган бўлардимки, келинглар, янаям ватанпарварроқ бўлайлик, мигрантлар ҳам ўз солиғини мамлакат тараққиётига тўласин”, — дейди Қодиров.\n2021 йилнинг 6 ноябрь куни ижтимоий тармоқларда Сенат раиси Танзила Норбоеванинг Ўзбекистонда чироқ ўчиши беш йил аввалги тарихда қолгани тўғрисида гапиргани ҳақида тарқалган видеолавҳа қизғин муҳокамаларга сабаб бўлди. «Умуман олганда, ‘свет’ ўчиши, зулматда ўтириб, телевизор кўролмаслик беш йил олдинги тарих эди. Ҳозир буларнинг барчаси бартараф қилинди», — дейди Норбоева. Маълум бўлишича, Сенат раиси бу сўзларни 2021 йилнинг 18 октябрь куни президент сайловини ёритиш бўйича Тошкент шаҳридаги Халқаро медиа ҳоллда ўтказилган «Хотин-қизларнинг сайлов ҳуқуқлари кафолатлари ҳамда сайловларда уларнинг фаоллигини оширишнинг долзарб масалалари» мавзусидаги очиқ мулоқотда айтган. Айтиш жоизки, воқеа ортидан республиканинг турли ҳудудларидан одамлар томонидан чироқ йўқлиги ҳақида гапириб чиқилган видеотасвирлар тарқалиши авж олди.\nХалқаро пресс-клубнинг 1 декабрь куни бўлиб ўтган сессиясида бошловчи Шерзодхон Қудратхўжа жамоат хавфсизлигини сақлашга масъул тузилмалар учун «BMW», «Mercedes» ва «Ferrari» каби автомобиллар харид қилиниши кераклигини таъкидлади. «Охирги [русумдаги] ‘Malibu’да юриш мумкин, охирги [русумдаги] ‘Porsche’да юриш мумкин. Дубайда [полиция ходимлари] энг охирги [русумдаги] машинада юради. Чунки жиноятчига етиб олиш керак. Биз жиноятчига ‘Lacetti’да етиб ололмаймиз. Жиноятчиларга етиб олиш учун биз ҳам керак бўлса, 10 та ‘БМW’, 10 та ‘Mercedes’ ва ‘Ferrari’ — зўрларини олишимиз керак. Чунки жиноятчилар билиши керак — давлат улардан кучли. Керак бўлса қувлайди, етиб олади, топади, тўртта «7»лик номеринг бўлса ҳам ўзи сен билан гаплашади», — дейди Шерзодхон Қудратхўжа.\nТошкентда тунги рейдда қоидабузарлик қилган аёл ўзини «замминистр»нинг иккинчи хотини дея таништириб, қоидаларга бўйсунишдан бош тортди.\nҲодиса йилнинг энг шов-шувлиларидан бўлди, десак муболаға бўлмас. UzReport каналида эълон қилинган видеода Тошкент шаҳар ИИББ ЙҲХБ инспектори томонидан тўхтатилган аёл ўзини вазир ўринбосарининг иккинчи хотини эканлигини айтиб, жанжал кўтарганлиги акс этган. Тошкент шаҳар ИИББ маълумотларига кўра, 30 июль куни Учтепа тумани, КҲАЙ кўчаси, Жаҳон тиллари университети қаршисида ўтказилаётган махсус рейд тадбирида ЙПХ инспектори томонидан оқ рангли «Nexia-3» русумли давлат рақами 01 Х 743 DB бўлган автоуловга тўхташ ишораси берилди, бироқ ҳайдовчи ЙПХ инспекторининг қонуний талабига бўйсунмасдан ўз ҳаракатини давом эттирган. Кўрилган чора-тадбирлар натижасида мазкур транспорт воситаси КҲАЙ ва Фарҳод кўчалари кесишмасида тўхтатилади. ЙПХ инспектори томонидан текширилганда транспорт воситаси ҳайдовчиси 1996 йилда туғилган Э.Мадина автотранспорт воситасининг техник қайд этиш гувоҳномасидан ташқари бошқа ҳужжатларни тақдим эта олмаганлиги айтилади. Жавобгарликдан қочиб қутулиш мақсадида Э.Мадина ва унинг укаси Э.Умид (1999 йилда туғилган) ИИО ходимларининг фаолиятига тўсқинлик қилиб, жанжал кўтарган. Аёлнинг укаси ҳам оператор ва ЙПХ ходимларига қўполлик қилган: «Синдириб ташлайман, фойда бермайди формангиз ҳам». Ундан ҳужжатлар сўралганда, «Тошкент фуқаросиман» деб жавоб бериб, ҳужжатлари ўзи билан эмаслигини айтган.\nҚоидабузар билан «яхши етиб олинг» дея хайрлашиши керак бўлган йўл-патруль хизмати инспектори воқеаси ёдингизда бўлса керак.\n2021 йилнинг 2 август куни ижтимоий тармоқларда Тошкент вилоятида қоидабузар ҳайдовчини тўхтатган ЙПХ ходими рация орқали «юқоридан» келган буйруқ сабаб уни қўйиб юборишга мажбур бўлгани тасвирланган видео тарқалганди. Унда хизмат вазифасини бажариб, ҳайдовчига нисбатан маъмурий баённома расмийлаштириш вақтида ЙПХ инспекторига рация орқали алоқага чиқилгани ва «Malibu»ни қўйиб юбориш бўйича буйруқ берилганини кўриш мумкин. «Телефон қилишди, қанақа машинани ушлаб турибсан? Қўйвор бўлди, кўп гапирмасдан. Яхши етволинг деб тушунтирвор», деган буйруқ берувчи овоз. Кейинроқ Тошкент вилояти ИИБ матбуот хизмати ҳодиса 28 июль куни Олмалиқ шаҳрининг Мирзо Улуғбек кўчасида содир бўлгани, инспектор «Ўзбектемирйўлмаштаъмир» унитар корхонасига тегишли бўлган автомобилни ҳайдовчи ҳаракат вақтида хавфсизлик камаридан фойдаланмагани учун тўхтатгани ва унга қоидабузарни қўйиб юборишни буюрган командирга чора кўрилганини маълум қилди.\nСирдарё вилояти ҳарбий блок раҳбарлари мадҳия вақтида қандай ҳаракат қилишни билмай шошиб қолишди. 9 май — Хотира ва қадрлаш куни муносабати билан Сирдарё вилоятида ўтказилган тадбирда Сирдарё вилояти ҳокими Ғофуржон Мирзаевнинг ортида турган ҳарбийлар давлат мадҳияси янграй бошлаши билан қандай «чест» кўрсатишни билмай шошиб қолишгани тасвирланган видеолавҳа кўпчиликка кайфият улашган бўлса ҳам ажаб эмас. Лавҳада улар аввалига қўлларини бош кийимларига қўндириб, «чест» бериб туришгани, кейин эса қўлларини кўксиларига қўйиб туришганини кўриш мумкин.\nБу тушунмовчилик тўрт ҳарбий иштирокида бир неча марта такрорланган ва бу вақт давомида камера ҳолатни тасвирга олишда давом этган. Шу ўринда айтиш жоизки, 1996 йил 9 октябрдаги Президент фармони билан тасдиқланган Ўзбекистон Республикаси Қуролли кучларининг ички хизмат низомида бу борада шундай ёзилган: «Давлат мадҳияси ижро этилаётган пайтда сафда турган аскарлар команда берилмасдан қад ростлаган ҳолатга ўтадилар. Взвод командири ва ундан юқорида бўлганлар, бундан ташқари, қўлларини бош кийимларига қадайдилар. Сафдан ташқарида бўлган ҳарбий хизматчи мадҳия ижро этилаётган вақтда сафона қадрост ҳолатига киради, агар бош кийими бўлса, қўлини унга қадайди».\nДарахтлар билан ҳам «қовун» тушириш мумкинлигига ишонасизми? Ишонмасангиз, туваги билан ерга экиб қўйилган дарахтлар ва дарахт атрофида айлана жой қолдириб, бетон қуйиб чиққан ишчиларнинг фотосуратларини кўз олдингизга келтиришингиз кифоя.\nТоварнинг пулини анча олдиндан олиб, кейин худди ҳеч нима бўлмагандек уни тақдим қила олмаслигини айтиб, пулларни қайтариш ҳақида хабар қила оладиган «қовунчи» монополист ташкилот дунёда битта бўлса керак. Ҳа, тўғри ўқидингиз. «UzAuto Motors» компанияси «Chevrolet Captiva-5» автомобилларини етказиб бериш бўйича шартномалар тузишни тўхтатди. «Юзага келган ҳолат компания тарихида биринчи бор юз бериши, лекин биз бугунги кунда жаҳон автомобиль саноати оғир кунларни бошдан кечираётганлиги ва бизнинг компаниямиз ҳам бундан мустасно эмаслигини бир неча бор хабар қилганмиз. Шу муносабат билан, ‘UzAuto Motors’ АЖ раҳбарияти ва жамоаси ўз мижозларидан келтирилган ноқулайликлар учун чексиз узр сўрайди ҳамда айни пайтдаги вазиятда мижозлари учун қайғуриб, қабул қилинган қарори ягона тўғри йўл эканлигига ишонади», дейилади компания хабарида. Қайд этилишича, мижозлар мурожаатидан кейин 3 кун ичида тузилган шартномалар бўйича тўланган барча маблағлар тўлиқ қайтарилади. Шунингдек, компания қўшимча равишда олдиндан тўлов суммасининг 5 фоизини компенсация сифатида тақдим этади.\nЎзбекистонда бир қанча ижтимоий тармоқларнинг блокланиши йилнинг энг шов-шувли «қовуни» бўлди, назаримизда. 2021 йилнинг 2 июль куни Ўзбекистонда Tik-Tok ҳамда Twitter сервисларига чеклов ўрнатилган эди. Мазкур «қовунли ҳодиса» муаллифи «Ўзкомназорат» юқоридаги тармоқлар ва бундан ташқари «ВКонтакте» ва Skype блоклангандан сўнг WeChat ижтимоий тармоғи ҳам блокланишини эълон қилди. Ушбу ҳодисадан кўп ҳам вақт ўтмай, 3 ноябрь куни Ўзбекистонда Telegram, Facebook, Instagram ижтимоий тармоқлари ва YouTube видеоҳостинги фаолиятида ҳам узилишлар кузатила бошланди ва «Ўзкомназорат» мазкур платформалар фаолияти ҳам тақиқ остига олинганлигини эълон қилди. Бироқ жамоатчилик назорати устун келди, ёруғлик тезлигида кўтарилган резонанс натижасида улар аҳолига Telegram, Facebook, Instagram ва YouTube’ни «қайтариб бердилар». Бироқ юқорида номи тилга олинган бошқа тармоқларнинг тақдири ҳали ҳам мавҳумлигича қолмоқда. Биз эса бу «қовун»ни ҳеч қачон унутмасак керак.\nБизда ҳозирча шулар. «Қовун»ларимиз серҳосил бўлаверсин, фақат тушириладиганлари эмас, тилни ёриб ейиладиганлари. Мароқли ҳафта тилаймиз. Яна рейтинглашгунча!\nФарғонада «Lacetti» она-болани уриб кетди — видео\n21:32 | 19-01-2022


Erim bepusht ekan...\nГлавная » 2017 » Декабрь » 3 » Erim bepusht ekan...\nКўзларида ёш, чеҳрасига ғам кўланкаси соя солиб, бошини кўтаргулик ҳолатида эмас. «Опажон менга ёрдам берасизми? Илтимос, бирор йўлини кўрсатинг, - деганча қаршимда кўз ёшларини оқизаётган келинчакка саволчан тикиламан.\n— Ҳозир жуда қийин вазиятдаман. Дардларимни ҳатто мен учун энг яқин инсон бўлган онамга ҳам айтолмайман. Олдингизга маслаҳат сўраб келдим. Биз турмуш ўртоғим билан талабалик пайтида танишиб, аҳду паймон қилгандик. Муносабатларимиздан ота-оналаримиз ҳам бохабар эди. Муҳаббатдан сархушу маст бўлиб юрган кезларимизда, икки томон тўй тараддудига тушишди. Орзу-ҳавасли, тўйдан кейин қайнонамнинг эрка келини бўлиб ўқишимга бориб-келиб юравердим. Қайнонам инжиқлик қилмас, қайтанга ўзи овқатларимгача тайёрлаб қўяр, ҳатто ўқишдан келсам, ўзимнинг ҳам, куёвимнинг ҳам кирлари тоза ювилган, дазмоллаб қўйилган бўларди. Мен аҳмоқ буларни, қайнонам мени яхши кўришидан қилади, деб ўйлар эканман. Бу «меҳрибончилик» ва «ғамхўрлик»нинг асл моҳиятини билганимда эса, ақл-ҳушимдан оғиб қолай, дедим: яъни, эрим бепушт экану, қайнона-қайнотам бундан хабардор экан. Тўғрироғи, болалигида кўп хасталикни бошдан кечирган эрим ҳақида шифокорлар, фарзанд кўролмаслик эҳтимоли борлигини айтишган экан. Ҳаммасини чалкаштириб юбордим, чоғи, узр. Ҳозир худди савдойига ўхшаб юрибман, нима деётганимни, қаерга бораётганимнию, нима қилаётганимни ҳам билмайман.\nХуллас, турмуш қурганимизнинг бешинчи ойи аям - ўзимнинг онам хавотирланиб, мени мутахассис шифокор кўригига олиб борди. Гарчи ўзим ҳали-бери ўқишим тугамагунча фарзанд кўришни унчалик истамаётган бўлсам-да, онам шифокор кўригига боришимизни, агар муолажа керак бўлса тезроқ даволаниб, натижасини кутишимизни таъкидладилар. Текширув натижалари менинг соғлом ва фарзанд кўришга лаёқатли эканимни билдирди. Мени текшириб кўрган дўхтир, «Эрингиз ҳам таҳлил топшириб кўрсинлар, балки уларга муолажа зарурдир ёки организмларингиз бир-бирига мослашолмаётгандир, деганди. Мен бу ҳақида куёвимга айтишга истиҳола қилиб, онам орқали қайнонамга билдирдим. Қайнонам онамга розилик бергандай бўлибди, улар кетгандан кейин мени ёнига олиб:\n— Қизим, бир-бирларингни яхши кўрасизлар. Оилавий можароларингизга уйингиздагиларни аралаштириб юрманг. Худо хоҳласа, сизларга ҳам фарзанд бериб қолади, - деди. Мен оддий гапга тушунмайдиган даражада овсар эмасман. Қайнонамнинг гап-сўзларидан кўнглим негадир хижилланди. Чунки, эшитишимча келинлар ҳадеганда ҳомиладор бўлавермаса, гарчи айб ўғлида бўлса ҳам қайноналар келинига зуғум қилиб, уларни айбдор қилади. Нега энди менинг қайнонам невара кўришга бунчалик бепарво, деб ўйлаб юрганимда қайнона-қайнотамнинг суҳбатлари қулоғимга чалиниб қолди:\n— Келинни онаси дўхтирма дўхтир судраб юрибди. Уялмай-нетмай куёвбола бир дўхтирдан ўтиб қўйсинлар, ҳам деяпти. Қизини маликадай олиб юрганимга шукр қилсин. Келин бўлиб тушганидан бери битта қийшайган пиёлани тўғрилаб қўйгани йўқ.\n— Бунақа гапларни йиғиштирсанг-чи, ундан кўра қуданинг фикрини маъқуллаб, ўғлингни тузукроқ дўхтирга кўринишини айт. Зора Худонинг раҳми келиб, шифо бериб қолса!- Бу овоз қайнотамга тегишли эди.\nҚайнонам унинг гапини кескин рад этиб, агар мен ва ота-онам ўғлининг сиридан воқиф бўлиб қолсак, уни ташлаб кетишим мумкинлигини айтди. Қайнотам, бировларни алдаб қизини келин қилиш, ўзининг бахтсизлигига бировни шерик қилиш гуноҳ эканлигини айтди. Бу суҳбат қулоғимга кирганидан бери ўзимда йўқман. Эрим икки гапнинг бирида нега бунчалик ғамгин бўлиб қолганим сабабини суриштиргани суриштирган. Мен эса жавобга сўз тополмайман ва… бу муаммони қандай ечиш йўлини ўйлаб ўйимга етолмайман. Тўғри, эримни яхши кўраман, лекин тирноққа зор бўлиб ўтишни ўйласам, юрагим увишади. Тақдиримда шу синовлар ҳам бор эканми…\nКелинчакка нима деб тасалли беришни, маслаҳат беришни билмай бошим қотди. Қолаверса, бунақа мушкул вазиятда нима дейишингни билмайсан киши. Нима бўлганда ҳам, мушкул ҳолатга тушган кишиларга Аллоҳнинг ўзи сабр берсин. Ўзининг хотиржамлиги, тинчлиги учун худбинлик қилиб, ўзгалар ҳаёти, тақдири билан ўйнашадиганларга ҳам Яратганнинг ўзи инсоф берсин...\nКатегория: Fikr mulohazalar / Qiziqarli maqolalar | Просмотров: 1223 | Добавил: ADMIRAL | Теги: bepushtlikning davosi, bepushtlik haqida, antiqa.uz, qiziqarli maqolalar, salomatlik sirlari, eng zo'r yangilikl, erim bepush ekan, davolash yo'llari | Рейтинг: 5.0/5\nSoch to'kilishio va uni oldini olish sirlari haqida\nXona gullarini parvarishlaymiz\n21:18 Mahobhorat hind teleseriali 12-iyul kun ko'rsatuvlar tartibida va dasturida nega olib tashlandi?\nTanamizning ajoyibu g‘aroyib faktlari\nNyu-Yorklik ayolning koma holatida ko‘zi yoridi\nXalq tabobati durdonalari\nErkak va ayol munosabatlariga putur yetkazuvchi 9 sabab\nAflotunning Sharqda ma’lum va mashhur fikrlaridan namunalar


«RUSSIA OPEN - 2019» ТУРНИРИДАН 8 ТА МЕДАЛЬ\nМосква шаҳрида таэквондо (WTF) бўйича «Russia Open – 2019» халқаро турнири бўлиб ўтди. Унда қатнашган юртимиз вакилларининг қарийб тенг ярми совриндор бўлди, жумладан MVSK (Mudofaa vazirligi sport klubi) аъзолари ҳам.\nТаэквондочилар 16 та вазн тоифасида ғолиблик учун кураш олиб борган «Russia Open – 2019» халқаро турнирида юртимизнинг 15 нафар вакили қатнашди ва 8 нафари шоҳсупага кўтарилди. Айниқса, халқаро турнирнинг биринчи кунги беллашувлари вакилларимиз учун муваффақиятли кечди – даянга чиққан 7 нафар таэквондочимизнинг 4 нафари ўз вазн тоифасида барча рақибларини мағлубиятга учратиб, олтин медални қўлга киритди. Деярли барча турнирларда совриндор бўлиб келаётган MVSK вакили Нигора Турсунқулова (-67 кг) ҳамда терма жамоамиз аъзоси Светлана Осипованинг (+73 кг) Москвада ҳам шоҳсупага кўтарилишини юртимиз таэквондо мухлислари олдиндан кутишган, тахмин қилишганди. Аммо Феруза Содиқова (-62 кг) ва MVSK аъзоси Жасурбек Жайсуновнинг (-68 кг) турнирда ғолиб чиқиши бироз кутилмаган ва қувонарли ҳол бўлди. Яна шуни таъкидлаш жоиз, эркаклар ўртасидаги 68 килограммгача вазн тоифасидаги беллашувларда уч нафар таэквондочимиз даянга чиқиб, юртимиз спорт шарафини ҳимоя қилди. Жасурбек жамоадошлари Улуғбек Рашитов (MVSK) ва Сардор Тоировга нисбатан яхшироқ тайёргарликка эга эканлигини намойиш этди.\nМуҳими, таэквондочиларимиз олтин медалдан ташқари келаси йили Токиода бўлиб ўтадиган Олимпиада ўйинлари йўлланмаси учун қимматли рейтинг очколарига ҳам эга бўлишди, яъни тўрт спортчимизнинг ҳар бирига 10 рейтинг очкоси берилди.\nТурнирнинг иккинчи куни яна 8 нафар таэквондочимиз даянга чиқди ва яна 4 нафари шоҳсупага кўтарилди. MVSK аъзоси Никита Рафалович 80 килограммгача вазн тоифасида барча рақибларини мағлубиятга учратиб, олтин медални қўлга киритди.\nҲамюртларимиз Чарос Қаюмова (-53 кг) ҳамда Озода Собиржонова (-57 кг) фақат финалда рақибларига имкониятни бой бериб қўйишди ва халқаро турнирнинг кумуш медали билан тақдирланишди. 57 килограммгача вазн тоифасидаги таэквондочилар ўртасидаги баҳсларда ҳамюртимиз Зария Қосимова ҳам қатнашганди. Бироқ, бу сафар унинг омади келмади.\nТаэквондочимиз Мадинабону Маннопова (-49 кг) ярим финалгача муваффақиятли беллашди ва турнирнинг бронза медали билан тақдирланди.\nШу тариқа, таэквондочиларимиз «Russia Open – 2019» халқаро турнирининг 5 та олтин, 2 та кумуш ва битта бронза, жами 8 та медалларини қўлга киритишди. MVSK аъзоси Нигора Турсунқулова эса қизлар ўртасидаги мусобақанинг «энг тажовузкор жангчи»си номига сазовор бўлиб, махсус мукофот билан тақдирланди.


Афғанистондаги портлашда камида 89 киши ҳалок бўлди\n15 январ 2021, Тошкент вақти: 23:58\nАфғонистоннинг Пактика вилоятидаги бозорда бомба ўрнатилган автомашина портлаши оқибатида камида 89 одам ҳалок бўлди.\nАссошиэйтед Пресс агентлигининг генерал Муҳаммад Зоҳир Азимийга таяниб хабар беришича, портлашда 42 одам жароҳатланган, бозордаги 20 дўкон вайрон бўлган.\nПортлаш учун масъулиятни ҳеч ким ўз зиммасига олгани йўқ.\nШу куни Кобул шарқида президент маъмуриятининг икки ходими йўл четига ўрнатилган бомба портлаши оқибатида ҳалок бўлди. Маълумотларга қараганда, президент матбуот хизмати ходимлари оиласи билан кетаётган микроавтобус бомбага учраб портлаган. Оқибатда икки киши ўлган, беш киши яраланган.\nМазкур портлаш учун масълуиятни Толибон ўз зиммасига олди.


2021, 05-Mart | 06:50\nhudud24 - 17:42 / 03-04-2020 0\nhudud24 - 14:52 / 21-04-2020 7\nСавол: 2 ёшгача бола тарбияси учун тўланадиган нафақа пулини олишим учун нима қилишим керак? Оилада 8 кишимиз. Уйимиз 2 хонали кўп қаватли уй. Ишлайдиганлар бир...\nDilfuza Ergasheva - 10:01 / 02-03-2020 0\nКадастр паспортини олиш мажбурийми? Вазирлар Маҳкамасининг 2018 йил 29 декабрдаги 1060-сон қарори билан тасдиқланган низомда кўчмас мулк объектига бўлган ҳуқуқ тури ёки эгаси ўзгарганда, кадастр...\nХорижий тажриба: прописка тизимидан воз кечган давлатлар\nDilfuza Ergasheva - 14:21 / 11-04-2020 0\nЎзбекистон Республикасида совет тизимидан қолиб кетган сарқитдан анча йиллар воз кечилмади ва ушбу тизим фуқароларга катта бюрократик ҳамда иқтисодий тўсқинликлар яратиб келди. Ўзбекистондаги “прописка...\nDilfuza Ergasheva - 10:49 / 29-02-2020 0\nПенсия ва нафақалар миқдори ҳар бир пенсия ва нафақа олувчиларни қизиқтириши табиий... Буни аниқлашнинг ортиқча овогарачиликсиз усули - “Sms-Pensiya” хизматига уланишдир. Пенсия жамғармаси томонидан...\nDilfuza Ergasheva - 10:03 / 17-04-2020 0\n“2020 йил учун Ўзбекистон Республикаси Давлат бюджетининг барқарорлигини таъминлаш ва харажатларини мақбуллаштириш бўйича қўшимча чора-тадбирлар тўғрисида” Ҳукумат қарори (232-сон, 16.04.2020 й.) қабул қилинди. Қарор...\nТошкентда “Tashkent International University of Education” халқаро университети ташкил этилди\nMadhiya Avazova - 19:52 / 23-06-2020 21\nҲукумат қарори (23.06.2020 йил, 404-сон) билан “Tashkent International University of Education” халқаро университети ташкил этилди. Қарорга мувофиқ, етакчи хорижий олий таълим муассасаларининг таълим дастурларини жорий...\nИмтиёзли пенсия ҳақида биласизми?\nMadhiya Avazova - 17:32 / 09-03-2020 0\nПенсия олиш ҳуқуқига эркаклар 60 ёшда ва иш стажи 25 йил бўлганда, аёллар эса 55 ёшда ва иш стажи 20 йил бўлганда эга бўладилар. Имтиёзли пенсиялар Қуйидаги асосларда имтиёзли пенсиялар тайинланиши мумкин: ёшидан қатъи...\nКарантинда фуқароларнинг мурожаатларини қабул қилиш тўхтатилганми?\nDilfuza Ergasheva - 19:34 / 15-04-2020 0\n“Жисмоний ва юридик шахсларнинг мурожатлари тўғрисида”ги Қонуннинг 15-моддасида жисмоний ва юридик шахсларга давлат органларига, ташкилотларга ва уларнинг мансабдор шахсларига якка тартибда ёки жамоа бўлиб...\n123...561-саҳифа. Жами саҳифалар: 56


Ойбек ва Нигоранинг тўйи ихчам ўтади, улар тўйдан кейин асал ойига бормайди » Ўзбекистон янгиликлари – Zamin.uz\n18:42 Тил  Ўзбекча\nZAMIN.UZ / Маданият / 19 Ноябр 2015 года1 140\nОйбек ва Нигоранинг тўйи ихчам ўтади, улар тўйдан кейин асал ойига бормайди\nХонандалар Ойбек ва Нигора 21 ноябрь бўладиган тўй маросимига тайёргарлик кўриш билан банд, деб ёзади «Суғдиёна» газетаси. Нигора тўй либоси танлашда роса иккиланаётганини маълум қилган бўлса, Ойбек тўёлди уй таъмирлаш ишларида усталар билан тенгма-тенг ишлаяпти. «30 май куни яқин дўстимизнинг туғилган кунида турмуш қуриш ҳақида гап очилиб қолди. Яхши ният бўлган экан… Кейин иккимиз бу ҳақда гаплашдик, уйига ота-онамни юбордим. Қолгани ўзингизга маълум», — деди Ойбек. Нигоранинг айтишича, Ойбекнинг уйидагилари келиши унинг оиласи учун кутилмаган воқеа бўлган. «Тўйимиз оддий, ихчам бўлишини истадим. Тўйдан кейин асал ойига бормаймиз», — дейди Ойбек. Газета мухбирининг «Шунча йил журналистларнинг муносабатларингиз ҳақидаги саволларидан қочиб, ҳақиқатни сир тутганингиз сабаби нимада?», — деган саволига хонанда Ойбек шундай жавоб берди: «Аҳду-паймон қилган бўлсак-да, бу ҳақида яқинларимизга айтмагандик. Биласиз, ўзбекчиликда бундай нарсаларни катталар билан ҳал қилиш керак. Ота-оналаримизнинг розилигини олмай, муносабатларимизни омма қилиш тўғри бўлмасди». Хонанда Нигоранинг қўшимча қилишича, у келинлик хизматига тайёр. «Ҳамма нарса қўлимдан келади. Фақат таомнинг тузини шўрроқ ё камроқ қилиб қўйсам, айбга буюришмас. Билмаганимни ойижонимдан ўрганиб, намунали келин бўлишга ҳаракат қиламан», — деди Нигора. Манба: Daryo.uz


8-10 ноябрь кунлари Тошкент шаҳрида I Халқаро мева-сабзавот ярмаркаси бўлиб ўтади - Уч илдиз\nБу чет эллик ҳамкорлар, озиқ-овқат саноати корпорациялари ҳамда ритейл компаниялар учун мазали мева-чевалари билан дунёда довруқ қозонган Ўзбекистон боғдорчилиги ютуқлари билан яқиндан танишиш, ўзбек фермери ва соҳибкорлари билан сархил мева-сабзавот, узум, полиз маҳсулотлари, улар асосида тайёрланган экологик тоза маҳсулотлар хариди бўйича тўғридан-тўғри савдо-сармоявий алоқалар ўрнатиш учун қулай фурсатдир. Шу боис халқаро доирада мазкур тадбирга бўлган қизиқиш катта. Буни Халқаро мева-сабзавот ярмаркаси дирекциясига форумда иштирок этиш мақсадида кўплаб хорижий компания ва фирмалар, савдо ҳамда логистика марказларидан келиб тушаётган аризалар сони кун сайин ортиб бораётгани ҳам яққол тасдиқлаб турибди.\nI Халқаро мева-сабзавот ярмаркасига Ўзбекистон Республикаси Президентининг шу йил 30 сентябрдаги Фармойишига мувофиқ, асосий ташкилотчилар — Қишлоқ ва сув хўжалиги, Ташқи иқтисодий алоқалар, инвестициялар ва савдо вазирликлари, “Ўзбекозиқовқатхолдинг”, “Ўзвиносаноат-холдинг” холдинг компаниялари, “Ўзагроэкспорт” акциядорлик жамияти, “Ўзбекозиқовқатзахира” уюшмаси, шунингдек, бошқа тегишли ташкилотлар томонидан пухта тайёргарлик кўрилмоқда.\nҲужжатда ярмарка ҳар йили анъанавий равишда икки босқичда ўтказилиши белгилаб берилган. Яъни дастлабкиси ҳудудий бўлиб, унда Қорақалпоғистон Республикаси ҳамда вилоятлар қамраб олинса, иккинчиси халқаро миқёсда уюштирилади. Бундан кўзланган асосий мақсад ҳудудларнинг ишлаб чиқариш ва экспорт салоҳиятини ошириш, тармоқлараро кооперацияни ривожлантириш, савдо-сармоявий ҳамкорлар сафини кенгайтиришдир.\nШу маънода, 24 октябрь куни жойларда бошланган жорий йилги ҳудудий ярмаркалар кутилганидек ўта самарали кечмоқда. Чунки ушбу тадбирларда энг чекка ҳудудда фаолият кўрсатаётган деҳқон ва фермер хўжаликлари, агрофирмалар, саноат корхоналари, кичик бизнес субъектлари ҳам қамраб олинди. Натижада саховатли заминимизда етиштирилган турфа ноз-неъматлар, қуритилган ва чуқур қайта ишланган мева-сабзавотлар, зиравор ҳамда ичимликлар кенг намойиш этилаяпти. Буни яқиндан кузатаётганлар Ўзбекистонимиз, ҳақиқатан ҳам, жаннатмонанд ўлка, унинг тупроғида етилган неъматлар тенгсиз эканлигига қайта-қайта ишонч ҳосил қилмоқдалар.\nДарҳақиқат, ўзбек мева-сабзавотлари азал-азалдан юксак сифат кўрсаткичлари билан маълуму машҳур. Сабаби, юртимизда шаклланган кўп асрлик анъанавий сабзавотчилик ва боғдорчилик маданияти табиий деҳқончилик тамойилларига асосланган. Яъни кимёвий воситалар деярли қўлланилмаслиги эвазига мазали таъм ва юқори истеъмол хусусиятига эга бўлган экологик тоза мева-сабзавотлар етиштирилади.\nШу билан бирга, ҳозирги пайтда селекционер олимларимиз томонидан яратилган сабзавот, полиз экинлари ҳамда картошканинг 170 дан ортиқ, мева ва резавор экинлар ҳамда узумнинг 175 нави орасидан энг саралари, яъни ҳосилдор, касаллик ва зараркунандаларга чидамлилари парваришланаётир. Энг асосийси, улар генларни модификация қилиш технологияларидан бутунлай холи эканлиги билан ажралиб туради. Натижада йилига\n18 миллион тоннадан зиёд мева-сабзавот маҳсулотлари етиштирилмоқда. Пировардида Ўзбекистон жуда қисқа давр ичида ўрик, олхўри, узум, ёнғоқ, карам ва бошқа кўплаб мева ҳамда сабзавот маҳсулотлари экспорт қилиш ҳажми бўйича дунёда етакчи 10 та давлатдан бирига айланди. Бошқача айтганда, жаҳоннинг 80 та давлатига 180 турдан ортиқ сархил мева-сабзавотлар ва уларни қайта ишлаш асосида тайёрланган маҳсулотлар етказиб -берилмоқда.\nМамлакатимиз Биринчи Президенти Ислом Каримовнинг 2016 йил 12 апрелдаги “Мева-сабзавот, картошка ва полиз маҳсулотларини харид қилиш ва улардан фойдаланиш тизимини такомиллаштириш чора-тадбирлари тўғрисида”ги қарори мева-сабзавотчилик истиқболида тамомила янги саҳифалар очилишида катта туртки бўлди.\nГап шундаки, унга биноан, наинки мева-сабзавот, картошка, полиз маҳсулотлари ҳамда узум етиштириш ҳажмини ошириш, балки харид қилиш, сифатли сақлаш, саноат корхоналарини хом ашё билан барқарор таъминлаш, экспорт қилиш бўйича ўзига хос янги тизим яратилди. Қолаверса,\nI Халқаро мева-сабзавот ярмаркаси ҳам мазкур ҳужжат асосида ташкил этилаётган бўлиб, у янги савдо йўлакларини очиш, экспорт географиясини янада кенгайтиришга хизмат қилиши кутилаяпти.\nХалқаро мева-сабзавот ярмаркаси дирекциясидан маълум қилишларича, “Ўзэкс-помарказ” Миллий кўргазма мажмуаси тадбирга шай ҳолга келтирилмоқда. Унинг павильонларида республикамизнинг барча ҳудудидан ташриф буюрган 150 дан ортиқ мева-сабзавот маҳсулотларини етиштирувчилар, шунингдек, қайта ишлаш корхоналари ўз маҳсулотларини намойиш этишлари учун ҳамма қулайлик яратиб берилади. Ўз нав-батида, чет эллик харидорлар, экспортёрлар учун тақдим этилаётган ноз-неъматлар билан яқиндан танишиш, зарур маълумотлар олиш, ўзбек фермер ва деҳқонлари билан тўғридан-тўғри кооперация алоқаларини ўрнатиш мақсадида “Музокара майдончалари” фаолияти йўлга қўйилади.\nШу билан бирга, ярмарка доирасида хорижлик мутахассис ва меҳмонлар учун интенсив боғлар, мева-сабзавотни қайта ишлаш корхоналари, совитиш мажмуаларига сафар уюштирилиши мўлжалланмоқда. Бу эса мамлакатимизнинг боғдорчилик, сабзавот—полизчилик жабҳасидаги юксак салоҳияти билан яқиндан танишиш, маҳсулот етиштирувчи ва қайта ишловчилар билан узоқ муддатли, истиқболли ҳамда ўзаро манфаатли муносабатлар ўрнатиш учун айни муддаодир.\nI Халқаро мева-сабзавот ярмаркаси саховатли куз сепини ёйган айни пишиқчилик мавсумида ўтказилаётгани хорижий савдо тузилмаларида катта қизиқиш уйғотмоқда. Бу эса экспорт салоҳиятини янада ошириш, соҳада чет эллик инвесторлар иштирокида истиқболли лойиҳаларни рўёбга чиқаришда янги уфқларни очишга хизмат қилиши муқаррар. Зеро, тадбирдан кўзланган асосий мақсад ҳам бугунги замон талаблари, халқаро стандартларга тўла жавоб берадиган, самарали ва шаффоф бозор механизмини шакллантиришдан иборатдир.\nNext story Тиллар тилсими\nPrevious story АҚШ Давлат котибининг ўринбосари билан учрашув


Ҳалаб аҳолиси: "Биз буни 5 йил кутдик!"\n11:31 / 23.12.2016\nЁмғирли об-ҳаво ва совуқ шамол — Ҳалаб аҳолиси байрамларини бундай ҳолатда нишонлашга кўникишмаган, аслида. Бироқ, бугун, шаҳар қуролланган гуруҳлардан тўлиқ озод қилинган кунда, одамларни кўчаларга чиқиб, эҳтимол, сўнгги 5 йилдаги энг аҳамиятли кунни нишонлашдан ноқулай об-ҳаво ҳам тўса олмайди, - деб ёзади РИА Новости агентлиги.\nПайшанба, 22 декабрда Сурия араб республикаси қуролли кучлари қўмондонлиги мамлакатнинг "шимолий пойтахти" расман жангарилардан тўлиқ озод қилинганини эълон қилди. Бу ғалаба, ҳукумат қўшинларининг 2011 йилдан бери радикал кучларга қарши курашида стратегик ва муҳим аҳамиятга эга.\nМожародан аввал, Суриянинг иқтисодий пойтахти ҳисобланган шаҳар учун кураш қуруқликда ҳам, дипломатик майдонда ҳам тингани йўқ. Бу борада, Россия ва АҚШ вакилларининг музокараларига жуда кўп нарса боғлиқ бўлди.\nҲалаб аҳолисининг олган қисми учун ҳозирда ҳеч нарса таҳдид солаётгани йўқ. Улар мусиқа садолари остида бир-бирларини қутлашмоқда.\n"Мен бу кун бўлишини хаёлимга ҳам келтирмаганман. Биз буни беш йил кутдик!", — деган журналистларга шаҳарда истиқомат қилувчи аёллардан бири.


25 апрель, 2021, 17:10\nТеглар:Эрлинг Холанд | Боруссия Дортмунд | Жейдон Санчо\nУ барибир зўр ҳужумчи\nБундеслиганинг 31-турида “Боруссия” ҳужумчиси Эрлинг Холанд “Вольфсбург” дарвозасини икки марта ишғол қилди. Бу икки аниқ зарба унинг номини тарихга ёзилишига сабаб бўлди. Норвегиялик ҳужумчи Бундеслигадаги голларини сонини 38 тага етказди ва 21 ёшгача энг кўп гол урган футболчи бўлди.\nАввалги рекорд унинг жамоадоши Жейдон Санчога тегишли бўлиб, англиялик ярим ҳимоячи 21 ёшда 36 та тўп киритганди. Кучли учликдан ҳозир “Челси”да ўйнаётган Кай Хаверц ўрин олган. Унинг ҳисобида 35 та гол бор.\nХоланд шу йилнинг 21 июль куни 21 ёшга киради. Унгача унинг Бундеслигада урган ҳар бир голи янги рекорд сифатида қайд этилиб боради.\nМЮ Санчо билан келишувга эришди, аммо...


Фото: БМТ Бош котиби Антониу Гуттериш, Твиттердаги саҳифасидан\nҚирғизистоннинг Чуй вилоятида бир кунда икки ўспирин ўз жонига қасд қилгани ҳақида “Озодлик”нинг қирғиз хизмати хабар берди. Маҳаллий ички ишлар идораси тасдиқлашича, ўлим ҳолатлари 29 март куни Иссиқ Атин туманидаги иккита қишлоқда содир бўлган.\nБундан аввал, 16 март куни карантин эълон қилинган кундан бошлаб икки ҳафта ичида Иссиқкўл вилоятида 5 нафар ўспирин ўзини ўлдирган эди. Бу ҳақдаги хабарни “Озодлик” радиоси ҳукуматнинг Иссиқкўл вилоятидаги вакили Эльмира Усеновадан иқтибос келтириб билдирган эди.\n“Булар 11 ёшдан 14 ёшгача бўлган болалар. Улар оилалардаги турли келишмовчиликлар туфайли ўз жонига қасд қилишган», деди Усенова.\nДунё аҳолисининг чорак қисми уйида қолишга мажбур бўлаётган бир пайтда оилавий зўравонликлар муаммоси кескинлашмоқда.\nБМТ бош котиби Антониу Гуттериш 6 апрель куни эълон қилган видеомурожаатида карантин пайтида оилаларда зўравонлик ҳолатлари авж олганини маълум қилди.\n“Cўнгги ҳафтада иқтисодий ва ижтимоий босим ҳамда қўрқувнинг кучайтирилгани ортидан оилаларда глобал зўравонлик даражаси ортганига гувоҳ бўляпмиз”, деди Гуттериш.\nУнинг сўзларига кўра, айрим аёллар изоляцияда бўлиш зарурати туфайли шафқатсиз муносабатга мойил ўз жуфтлари “тузоғи”га тушишган. Айрим мамлакатларда аёлларнинг бу юзадан шикоятлари икки баробар кўпайган.\n«Айни пайтда ҳуқуқни муҳофаза қилиш идоралари ва тиббиёт муассасалари иши кўпайган, зўравонлик қурбонларини қўллаб-қувватловчи маҳаллий гуруҳларга эса ресурс етишмаяпти», дея таъкидлади Гуттериш.\nМуаммони ҳал қилиш учун БМТ бош котиби ҳукуматларга зўравонлик жабрдийдаларини қўллаб-қувватловчи нотижорат ташкилотларга молиявий ёрдамни кўпайтириш, дорихоналар, озиқ-овқат дўконларида хавф-хатар ҳақида хабар етказиш авария тизимларини ўрнатишни, шунингдек, вақтинчалик бошпаналарни ҳаётни қўллаб-қувватлайдиган муассасаларга тенглаштиришни таклиф қилди.\ndata-title="Карантин оилавий зўравонликларнинг авж олишига сабаб бўлмоқда" data-description="
Қирғизистоннинг Чуй вилоятида бир кунда икки ўспирин ўз жонига қасд қилгани ҳақида “Озодлик”нинг қирғиз хизмати хабар ..." data-image="https://eltuz.com/wp-content/uploads/2020/04/rasm429651.jpg" data-url="https://eltuz.com/elak/213551/" data-services="facebook,odnoklassniki,twitter,telegram" data-counter="ig">


Мила Асанова: “Агар ногирон одамларга ўз ҳаётини ўзгартиришга имкон берилса, жамиятда кераксиз ва камситилган фуқаролар сони камаяди” - Фарғона.Ру ахборот агентлиги\n15:10 msk, 6 Июль 2020\nМила Асанова: “Агар ногирон одамларга ўз ҳаётини ўзгартиришга имкон берилса, жамиятда кераксиз ва камситилган фуқаролар сони камаяди”\n01.01.2007 09:43 msk\nЎзбекистоннинг Самарқанд вилоятида Ногирон аёлларни қўллаб-қувватлаш жамғармаси очилишига тайёргарлик кўрилаяпти. Жамғарманинг асосий мақсади ногирон аёллар ва уларнинг оилалари иқтисодий мустақиллигини таъминлаш учун шарт-шароит яратишдир. Жамғарма ташкилотчиларидан бири - Мелия (Мила) Асанова ўзига хос тақдир эгаси бўлган аёлдир. Ёшлигида умуртқаси қаттиқ шикастланган Мила руҳини туширмай, ўзини қўлга олган. У бугунги кунда тўлақонли турмуш кечирибгина қолмай, бошқа одамларга ҳам ёрдам бермоқда.\nМила ногиронларга ёрдам бериш билан шуғулланувчи “Ҳаёт” маркази ташаббускори ва раисаси, 2006 йилнинг октябрида тузилган Ижтимоий ташаббуслар жамғармаси директорларидан биридир. У “ногиронлар яхши оила ҳам қуролмайдилар, мустақил пул ҳам тополмайдилар, ростмана шахсга ҳам айланолмайдилар” каби одамлар кўникиб қолган фикрларни бир умр инкор қилиб келган аёллардан. Мила олийгоҳни битирган, турмушга чиққан, қизли бўлган, ўзининг жамоатчилик ташкилотини очган, халқаро семинарлар ва анжуманларда иштирок этиб келмоқда – бир сўз билан айтганда тўрт мучаси соғ одамлар ҳавас қилса арзигулик ҳаёт кечирмоқда.\n- Автоҳалокатда жароҳат олганимдан кейин ўтган давр ичида мен ўз устимда тўхтовсиз ишладим, - дейди Мила. – Кўп ўқидим. Ахир одам ўсиши керак. Чунки олға юрмасанг, ортга кетасан, ўртада қолиш имконсиз. Миям моғорлаб кетмаслиги учун майда маиший ташвишларга шўнғиб кетмадим. Шу нарса мени қутқарди.\nИшга киришга ҳаракат қилдим. Газетада берилган эълонлар бўйича қўнғироқ қилдим, мутахассис сифатидаги фазилатларимни санаб бердим. Улар менга “келиб кўринг” дейишарди. Аммо мен биринчи гуруҳ ногирони эканимни айтганимдан кейин, “узр, бизга тўғри келмас экансиз”, дея жавоб қилишарди. Улар мени профессионал жиҳатдан яроқсиз бўлганим учун эмас, касал одам билан алоқа қилишни истамаганлари учун ишга олишни хоҳламас эдилар. Ахир бизда, таассуфки, “ногиронми, демак, касал” деган қатъий ишонч мавжуд. Аммо мен ўзимни касал одам деб билмайман! Ҳатто соғлом аёлдан кўра кўпроқ иш қилишим мумкин. Бунақа аёллар кўп. Биз ногиронлик касаллик эмас, турмуш тарзи эканига барчани ишонтиришга уриниб, бу стереотип билан фаол курашмоқдамиз. Агар ҳаракат қилувчи қайсидир аъзолар имконияти чекланган бўлса, бу ақлий ёки жисмоний имкониятлар ҳам чекланган дегани эмас-ку. Бунақа қараш тубдан хатодир. Масалан, мен юришни талаб қилмайдиган, ўтириб қилинадиган бирор-бир ишни бемалол бажаролган бўлардим – кадрлар бўлимидами, бухгалтериядами...\nМен бу муаммо бўйича жам бўлиб қийин аҳволдан чиқишга ҳаракат қилаётган одамлар бирлашмалари, жамоатчилик ташкилотлари ҳақида тасодифан эшитиб қолдим. Мен бизнинг уйда ўзимдан ташқари ўз қаватидан пастга тушолмайдиган яна иккита ногирон борлигини билардим. Менинг ўзим эса октябрь ойида учинчи қаватга чиқиб, фақат май ойи келгандан кейингина пастга тушардим. Чунки, биринчидан, лифт ишламайди, иккинчидан, кўчага чиқиб нима ҳам қилардим? Ахир мен борадиган тайинли бир жой ҳам бўлмаса...\nКейин мен Саттепо мавзесида яшайдиган бу одамларни йиғдим. Собесга бориб, ногиронларнинг рўйхатини олдим, уларга қўнғироқ қилиб, уйимга таклиф қилдим. Шу тариқа ногирон аёллар тўгараги пайдо бўлди. Ногирон қизлардан бири бизларни тўқишга ўргатди ва биз шиппак-пайпоқ тўқиб сотиб, пул топишни ўргандик. Аста-секин моддий қийинчиликлардан қутулдик.\nЎз жамоатчилик ташкилотимизни очишга қарор қилган пайтимизда уни “Ҳаёт” деб номладик. Чунки биз ҳаётга жуда чанқоқ эдик! Ўзимиз яшашимиз ЛОЗИМ бўлган эмас, биз яшашни ИСТАГАН ҳаётга чанқоқ эдик. Биз шўрва пиширишу болалар кетлигини чайишдан кўпроқ иш қилишга қодирлигимизни ҳис қилардик.\nМен турли семинарларга қатнай бошладим, улар ўша пайтларда Самарқандда турли жамғармалар томонидан кўп ўтказиларди. Кейин психолог ва ҳуқуқшунос билан биргаликда “Ногирон аёллар мустақил ҳаёт учун ҳаракатда” дастурини ёздим. У ўзимнинг шахсий тажрибам ва дугоналаримнинг тажрибаси асосида тузилган бўлиб, юридик ва психологик жиҳатдан қайта ишланганди.\n“Ҳаёт” маркази 1999 йилнинг декабрь ойида рўйхатдан ўтган. Расмий мақом турли жамғармалар билан ишлашга, семинарларга боришга, тажриба алмашишга имкон берган. 2001 йилда Американинг ногиронлар муаммолари билан шуғулланувчи “Мобилити интернешнл” ташкилоти ўзбекистонлик ўн беш ногирон аёлни Қўшма Штатларга таклиф қилади. Бир тасаввур қилиб кўринг: йиллаб ўзлари истиқомат қиладиган қаватлардан тушмайдиган, ҳатто ўз шаҳрини ҳам билмайдиган, оилада боқиманда деб қаралувчи одамлар бирданига чет элга борсалар! Кимдир аравада, кимдир ҳасса таяниб, кимдирнинг кўзи яхши кўрмайди, кимнинг қулоғи яхши эшитмайди...\nБугунги кунда биз фақат Самарқанддагина ишламаймиз, балки ўз фаолиятимизни бутун мамлакатга ёймоқдамиз. Бир неча лойиҳа ишлаб чиқиб, қатор йўналишлар бўйича ишламоқдамиз, улардан энг асосийси ногиронларни иш билан таъминланишидир.\n“Ҳаёт” маркази ходимлари. “Фарғона.Ру АА” фотоси\nНогиронлар одамларнинг ёпиқ тарзда турмуш кечирадиган тоифасига кирадилар. Улар ёнимизда яшаганлари билан, уларни кўрмаймиз. Улар қандай яшаётганларини, қандай ўй-хаёллар билан умргузаронлик қилаётганларини ҳеч ким билмайди. Фақат Самарқанд вилоятининг ўзидаёқ 90 минг ногирон бор. Аҳолининг 10 фоизини жамиятдан ажратиб ташлашнинг имкони йўқ! Бу нотўғри, адолатдан эмас. Ундан ташқари, бу жамиятда иқтисодий малолатни туғдиради. Ахир, битта ногиронни туғилганидан вафот этгунича боқиш давлатга қанчага тушади? Пенсиялар, дотациялар, уларга қараб турадиган одамларга ойлик тўлаш, яъни бу давлат бюжетидан молиялаштириладиган бутун бошли бир жараёндир. Хўш, бу пулларни ким тўлайди? Солиқ тўловчилар. Лекин агар ногирон туғилган бола учун мактабда ўқишга, университетда таълимини давом эттиришга, ишлашга шароит яратилса, у ўзини ҳам боқади, давлат хазинасига солиқ ҳам тўлайди. Агар бир марта шу тарзда маблағ сарфланса, бу кўп йиллик муаммоларни ҳал қилишга ёрдам берган бўларди.\nМила Асанова аминки, агар ногирон одамларга ўз турмушини ўзгартириш имкони берилса, уларда ўзларига, ўзларининг ижодий имконияту иқтидорига нисбатан ишонч пайдо бўлади, жамиятда эса ўзларини кераксиз ва камситилган ўлароқ ҳис қилувчи фуқаролар камаяди. Аммо бу ишнинг амалга ошиши учун жамиятнинг ногиронлар муаммосига нисбатан қарашларини ўзгартириш лозим. Ногирон одамлар фақат тўлақонли турмуш билан яшабгина қолмасдан, бошқаларга ҳам ёрдам бериши мумкинлигига ўрнак кўрсатаётган “Ҳаёт” маркази ҳамда унинг раҳбари Мила Асанова бутун куч-ғайратларини айнан шунга сарфламоқдалар.


Элга фидо жону тан - «Ўзбекконцерт» давлат муассасаси\nЭлга фидо жону тан\nЮртимиз Яратганнинг назари тушган жаннатмонанд юрт. Бу диёрнинг қуёши ҳам, тонгги ҳавоси ҳам, лалмикор ерию зилол сувлари ҳам бошқача. Бозорларимизда тўлиб тошиб кетган бир-биридан ширин ва тотли, кўзни қамаштирувчи меваларни, полиз экинларини кўриб кўз қувнайди. Буларнинг ортида эса дала меҳнаткашларининг қанча заҳматли меҳнатлари бор. Халқимизда деҳқон ўлмасин, деган гап бор. Она ер, она заминимиз тупроғи тиллоларга тенг. У бизни боқади. Едиради, ичиради, тўйғазади.Тобора гуллаб яшнаб, чирой очиб келаётган диёримизга, саховатли халқимизга кўзлар тегмасин деймиз.\nКуз фасли - бу сарҳисоб фасли. Бободеҳқонларимиз етиштирган ҳосилларнинг йиғиб-териб олинишида ҳам ўзгача бир ҳузур бор. Шукрки, бу йил ҳосилларимиз мўл бўлди. Кенг ва бепоён пахта далаларимизда хосилни йиғиб олиш жараёни қизғин кечмоқда. Етиштирилган пахталарни совуқ тушмасдан йиғиб олишда хашарчилар ҳам ўз улушларини қўшиб келяптилар.\nМаълумки,Ўзбекистон Республикаси Вазирлар Маҳкамасининг 2018 йил 8 сентябрдаги “2018 йил пахта ҳосилини уюшқоқлик билан, нес-нобуд қилмасдан ўз вақтида ва сифатли йиғиб-териб олиш чора-тадбирлари тўғрисида”ги 01-03/1-3276-сонли мажлис баёни ҳамда Ўзбекистон Республикаси Маданият вазирининг 2018 йил 12 сентябрдаги 580-сонли бўйруғи тасдиқланганди. Буйруқда ҳашарчиларнинг маданий – маърифий хордиқ чиқаришлари улар билан дала майдонларида мамлакатимиз ижодкорлари яъни шоирлар, ёзувчилар, таниқли эстрада хонандалари, ёш ижрочилар билан учрашувлар, тадбирлар ўтказиш кўзда тутилган. Яхши дам меҳнатга ҳамдам деганларидек, бундай тадбирлар ва учрашувлар меҳнакашларнинг кайфиятини кўтаради, руҳан тетик қилиб, кучига - куч, ғайратига- ғайрат, шижоатига шижоат қўшади, десак муболаға бўлмас.\nБундай паллада ҳар ким ўз касби ва вазифасидан келиб чиқиб, қўлидан келадиган бирор бир иш билан юрт корига ярагиси келади. Санъат, ижод аҳли эса, юртимиз меҳнаткашларига маданий ва беминнат хизмат кўрсатиб, уларнинг кўнглларига ҳамиша шодлик ва сурур бағишлашдек шарафли ва айни дамда масъулиятли вазифани ўз гарданларига олганлар.\nМана бир неча ойдирки, “Ўзбекконцерт” давлат муассасаси томонидан Қорақалпоғистон Республикаси ва вилоятларда ўтказиб келинаётган маданий маърифий учрашувларни ўтказиш мақсадида 300 дан зиёд концерт дастурлари тузилди. Бу дастурларда Республикамизнинг барча вилоятлари ва туманлари бўйлаб иштирок этувчи хонандаларнинг сони рўйхатга олиниб, ана шу дастур ва рўйхат асосида халқимизга, дала меҳнаткашлари, қўли қадоқ теримчиларимизга баҳоли қудрат маданий хордиқ кўрсатиб келиняпти.\nМисол тариқасида Андижон вилояти бўйлаб Ўзбекистон халқ ҳофизи Илҳом Иброҳимов, Ўзбекистон халқ артисти Зулайҳо Бойхонова, “Ниҳол” давлат мукофоти совриндори Машҳур Райимжонов, хонанда Ҳилола Ҳамидова ва бошқа ижрочилар, Бухоро вилояти бўйлаб Ўзбекистон халқ ҳофизи Сойибжон Ниёзов, Ўзбекистонда хизмат кўрсатган артист Юлдуз Турдиева, “Ниҳол” давлат мукофоти совриндори Дилфуза Қобилова, хонанда Ўлмас Оллоберганов ва бошқа ижрочилар, Жиззах вилояти бўйлаб Ўзбекистон халқ артистлари Озодбек Назарбеков, Юлдуз Усмонова, Ўзбекистонда хизмат кўрсатган артистлар Ҳосила Раҳимова, Равшан Комилов, Илҳом Фармонов, Алишер Турдиев, хонанда Абдулла Қурбонов, “Ниҳол” давлат мукофоти совриндори Гулзода Худойназарова ва бошқа ёш эстрада хонандалари, Навоий вилояти бўйлаб Ўзбекистон халқ артисти Мардон Мавлонов, “ЭлДиДо” гуруҳи аъзолари, “Ниҳол” давлат мукофоти совриндори Шерзод Давронов ва бошқа ижрочилар... (бу рўйхатни узоқ давом эттириш мумкин) ўзларининг концерт дастурлари билан меҳнат аҳлини хушнуд қилиб келмоқдалар. Энг муҳими, бошқа вилоятларда ҳам бу жараён қизғин давом этмоқда. Бу кунга келиб пахта йиғим-теримчилари учун ташкил этилганмаданий-маърифий концерт дастурларида 473 нафарэстрада хонандалари иштирок этган бўлсалар, шулардан, 125 нафар эстрада хонандалари республикадан хизмат сафарига юборилдилар. Ҳудудлардан эса 348нафар хонандалар жалб қилиндилар.\nАммо... бу дегани - пахта йиғим-терим мавсуми тугади дегани эмас, ёйинки хонандалар ўз вазифаларини тўла адо этдилар дегани ҳам эмас, Ҳали пахта майдонларида қизғин йиғим-терим ишлари давом этмоқда. Шундай экан, ижодий учрашувлар, маданий-маърифий суҳбатлар заҳматкаш ва меҳнаткаш халқмизни хашарчиларимизни, бир сўз билан айтганда, далада жавлон уриб меҳнат қилаётган теримчилармизни қувноқ ва дилбар куй-қўшиқлар, ичак узди ҳангомалар кутмоқда. Хонандаларимизнинг ширин хонишларидан, дилбар тароналаридан дала меҳнаткашларимизнинг кўнгилларини шод этаверади.\nмуассасаси матбуот хизмати.


21:45 / 15.04.2017 | Shukurjon | 10058\nАссалому алайкум! Ҳурматли устозлар, ноҳақ қарғиш, умуман киммидур қарғаш нима оқибатларга олиб кeлади? Ҳeч кимни қарғама, ноҳақ қарғиш ўз яқининга уради дeб айтишади котталар. Қарғиш ёки қарғаш тўғрисида муқаддас китобларимизда нималар дeйилган. Жавобингиз учун олдиндан ташаккур!\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Сиддиқ учун лаънатловчи бўлиш ярашмайди», дедилар». Муслим ва Термизий ривоят қилганлар. Шарҳ: Сиддиқлик ўзини билган ҳар бир банда учун улуғ бир мақомдир. Аллоҳ таоло Қуръони Каримда «Аллоҳга ва Унинг Расулларига иймон келтирган кишилар – ана ўшалар сиддиқлардир ва Роббилари ҳузуридаги шоҳидлардир. Уларнинг ажрлари ва нурлари бордир», деган («Ҳадид» сураси, 19-оят). Бас, ана шундай мақом эгаларига ҳеч қачон лаънатловчи бўлиш ярашмайди. Мўмин кишининг мўминлигига лаънатловчи бўлиш тўғри келмайди.\n«Набий соллаллоҳу алайҳи васалламнинг пайтларида бир кишининг ридосини шамол тортиб кетди. Бас, у уни лаънатлади. Шунда Расулуллоҳ соллаллоҳу алайҳи васаллам: «Уни лаънатлама! Унга амр қилингандир. Ким лаънатга сазовор бўлмаган нарсани лаънатласа, унинг ўзига қайтади», дедилар». Иккисини Абу Довуд ва Термизий ривоят қилганлар. Шарҳ: Бундан шамол ва шунга ўхшаш нарсаларни лаънатлаб бўлмаслиги келиб чиқади. Ким бундай нарсаларни лаънатласа, унинг лаънати ўзига уради.\nАбу Дардо розияллоҳу анҳудан ривоят қилинади: «Набий соллаллоҳу алайҳи васаллам: «Қачон банда бир нарсани лаънатласа, лаънат осмонга кўтарилади. Шунда унинг ортидан осмоннинг эшиклари ёпилади. Кейин у ерга тушади. Унинг (осмоннинг) эшиклари ҳам унинг ортидан ёпилади. Кейин у ўнгга, сўлга бориб-келади. Агар борадиган жой топмаса, лаънатланганнинг олдига келади. Аммо у бунга лойиқ бўлмаса, албатта айтувчисига қайтади», дедилар». Абу Довуд ривоят қилганлар. Шарҳ: Ушбу ҳадиси шарифдан лаънат кўпроқ ҳолатларда ўз айтгувчисига уриши кўриниб турибди. Бас, шундай экан, лаънатни зинҳор тилга олмаслик керак.\nАбдуллоҳ розияллоҳу анҳудан ривоят қилинади: «Набий соллаллоҳу алайҳи васаллам: «Мўмин кўп таъна қилувчи ҳам, кўп лаънатловчи ҳам, фаҳш сўз айтувчи ҳам ва тили бемаза ҳам эмасдир», дедилар». Термизий ривоят қилганлар. Шарҳ: Ушбу ҳадиси шарифда Пайғамбар соллаллоҳу алайҳи васаллам мўмин киши йироқда бўлиши лозим бўлган тўрт хил ёмон ахлоқ ҳақида сўз юритмоқдалар: 1. Кўп таъна қилувчи. Кишиларга турли нарсалардан таъна қилавериш мўмин бандага лозим эмас. Бу одат кишилар учун озор бўлади. Мўмин киши ҳеч кимга озор бермаслиги лозим. 2. Кўп лаънатловчи. Аввал ҳам ўрганиб ўтганимиздек, бировларни ва ҳатто нарсаларни ҳам лаънатлаш дуруст эмас. Кўпчилик ҳолатларда лаънат лаънатловчининг ўзига қайтиб келиши турган гап. 3. Фаҳш сўз айтувчи. Баъзи бир одамларнинг оғзидан сал нарсага уятсиз сўзлар чиқаверади. Бундай одамлар бўлган-бўлмаган нарсага шармсиз, ҳаёсиз гапларни айтаверадилар. Мўмин банда бундай нарсадан мутлақо узоқда бўлиши лозим. 4. Тили бемаза. Тили бемаза одамни баъзилар сассиқ сўзли одам ҳам деб атайдилар. Мўмин киши ширин каломли инсон бўлиши керак. Бемаза гапларни айтиш унга муносиб эмас. ("Ҳадис ва Ҳаёт" китобидан). Валлоҳу аълам!\n"ЙА ҚАХХОР" калимаси ҳақида


Бугун ЖЧ–2018 терма жамоамизнинг саралашдаги охирги ўйини - Спорт - Uzbek Kino 2016 - 2017 va Jahon Tarjima Filmlari\nБугун ЖЧ–2018 терма жамоамизнинг саралашдаги охирги ўйини\nБугун ЖЧ–2018 терма жамоамизнинг саралашдаги охирги ўйини смотреть онлайн\nЎзбекистон : Жанубий Корея\nСингапурлик Муҳаммад Тақи ал-Жаъфарий бин Жаҳарий бош ҳаками бўлиб ишлайди. Унга қанотларда ҳамюртлари Тзу Лианг Ли ва Мин Киат Ронни Ко ёрдам беради. Тўртинчи ҳакам вазифасини Ху Чуан Фу бажаради.\n1 Эрон 9 6 3 0 8-0 21\n2 Жанубий Корея 9 4 2 3 11-10 14\n3 Сурия 9 3 3 3 7-6 12\n4 Ўзбекистон 9 4 0 5 6-7 12\n5 Хитой 9 2 3 4 6-9 9\n6 Қатар 9 2 1 6 7-13 7\nМуҳтарам мухлис! Биламиз, бугун кўнглингизга ортиқча гап-сўз сиғмайди. Хаёлингизда оқшомги ўйин. Балки фантазиянгизда вакилларимиз рақиб дарвозасига кетма-кет гол уриб, сўнгги тур «сенцасия»сини нишонлашаётгандир. Бўлиши, юз бериши мумкин ҳодиса бу. Йўқ, «Хаёлдами?» деб истеҳзоли кулимсираманг.\nШирин фантазиянгиз реал ҳаётга кўчиши ҳеч гап эмас. Нима, «қизил фурия» кучли ҳимоя қўрғонига ва Жанлуижи Буффондек қоя киперга эга Италия терма жамоаси дарвозасига жавобсиз 3та тўп йўллаганда, бизнинг футболчилар корейсларга қарши кечадиган ҳал қилувчи, ўта муҳим учрашувда бу ишни амалга оширолмайдиларми?\nУддалашади, аниқроғи, йирик ҳисобда ғалаба қозониш учун асос ҳам, имкон ҳам мавжуд. Фақат яна бир нарса талаб этилади - ҳаддан зиёд кучли иштиёқ. Узр, иштиёқ ҳақида сўз очиб, кайфиятингизни буздик.\nЧунки ҳар сафар мағлубиятдан сўнг йигитларимизда уйғонадиган иштиёқ ҳаммамизга маълум. Улар «Ғалаба учун майдонда жон беришга тайёрман, акс ҳолда, футболни йиғиштираман!» қабилидаги умидбахш ваъдалар эвазига мухлисларда кейинги ўйинга нисбатан иштиёқ уйғотишмоқда...\nОчиғи, мухлисларга руҳий таъсир ўтказишга уста бўлиб кетишди айрим футболчилар. Айниқса, Игорь Сергеев. Назаримизда, у «Айтилган сўз - отилган ўқ» мақолидан мутлақо бехабар, чоғи. Одил, Азиз, Ислом каби тажрибали футболчилар бу мақол аҳамиятини тушунтириб қўйишса яхши бўларди.\nГазетамиз саҳифаларида «Ғалаба учун майдонда жон беришга тайёрман!» дея айнан Игорь тушмагур баёнот берганди. Истиқлол байрами ва Қурбон ҳайити арафасидаги аламли ўйинда эса унинг сўзлари шунчаки, қуруқ ваъда, мухлисларга вақтинча ёлғон юпанч эканлиги ўз исботини топди. Хуллас, футболчиларимизда ўйиндан аввал ёки кейин уйғонадиган иштиёқ хусусида бежиз сўзламаяпмиз. Бундай мағзи пуч юпанчларга энди ҳеч бир мухлис ишонмайди.\nЗеро, ҳақиқий иштиёқ футболчида айни ўйин чоғи уйғонади ва уни 90 дақиқа ғалаба йўлида тинимсиз ҳаракатланишга ундайди. Агар бугун оқшомда футболчиларимиз қалбида шундай иштиёқ гулхани ловулласа, миллий жамоамиз «қизил фурия» ишини такрорлашига ишонсак бўлади. Сезиб турибсизки, ишончнинг шарти - биз назарда тутаётган барча имконларни юзага чиқарадиган том маънодаги иштиёқ!\nБундай портлаш эффектини бокс бўйича Гамбургда ўтказилган жаҳон чемпионати финалида Шаҳрам Ғиёсов ҳаракатларида кўрдик. Олтин медаллар йўли бўлган жанглардаги воқеалари ривожи ҳаммамизга маълум. Сўнгги умид Шаҳрамнинг шижоати, шашти ва шиддатига боғлиқ бўлиб қолди. Ўша шашт, ўша шижоат, ўша шиддат финалда Шаҳрамнинг бутун вужудини чулғаб олди гўё. У чемпионлик унвонини, олтин медални ўйламади бу принципиал баҳсда.\nШунчаки, кубалик Иглесиасни Бектемир учун, Ҳасанбой учун, миллий жамоамиз мағлубиятидан сўнг қалбларида алам ўти ёнаётган футбол мухлислари учун аёвсиз савалади. Шаҳрамнинг адолатсизликка чидамаган ва қувватга айланган исёни муштларига тўпланиб, Иглесиасга зарба бўлиб ёғилаверди. Шерюрак боксчимиз бутун Ўзбекистон нигоҳи ўзига қаратилганини ҳис қилди ва жонажон ВАТАНИ учун шон-шараф, ҳаёт-мамот жангини ўтказди.\nҲал қилувчи паллада барча имкони ва қудратини намойиш этишга қодир бундай ўғлони бор юртнинг юки ҳеч қачон ерда қолмайди. Эътибор беринг, Ўзбекистон, Қозоғистон ва Озарбайжон термалари халқаро бокс федерациясининг энг нуфузли турнири - жаҳон чемпионати етакчиларига айланди.\nБу рўйхатда АҚШ, Европа вакиллари ёки Россия йўқ. Ўзбекистон бокси - етакчилар байроқдори. Офарин! Етакчи деганнинг иши шунақа бўлади. У шоҳсупадан тушишни хоҳламайдиганларни нари суради ва ўзининг шон-шавкати учун йўл очади. Афсуски, Осиё футболида бунинг акси кўзга ташланади.\nҚитъамиз футболи етакчилари фақат шу муҳитдагина савлат тўкишади. Ҳаттоки, Япония ва Ж.Корея терма жамоалари ҳам еврофутбол қошида тиз чўкишади. Ҳа, вакилларимиз еврофутбол қаршисида қалтирайдиган терма жамоани енгиш ҳақида бош қотиришмоқда. Ҳолбуки, бош қотириш уят. Улар, ана, боксчиларимиздан ўрнак олишсин.\nХўш, мамлакатимизда Шаҳрам каби бутун борлиғини ғалабага бахш айлайдиган 11 нафар футболчи топилмайдими? Топилади! Ҳамма гап ўша 11 нафар мард ўғлонни топиш ва бош жамоамизга жалб қила билишда. Иш шунинг ўзи билан битмайди. Испания ва Италия терма жамоалари ўртасидаги учрашувнинг 6-дақиқасида Серхио Рамос жарима зарбаси тепди.\nТўп мўлжалдан ноаниқ кетди. Энг қизиғи, орадан ҳеч қанча ўтмай, айнан ўша нуқтадан яна жарима зарбаси йўллаш имкони туғилди. Лекин Рамос бу сафар «стандарт»га яқинлашмади. Демак, у «Биринчи сафар сал адашдим, энди хато такрорланмайди» қабилидаги фикрдан йироқ.\nАйрим футболчиларимиздан фарқли ўлароқ, Серхио майдон демократиясига мойил. Хуллас, зарба йўллашга Андрес Иньеста, Давид Сильва ва Иско ҳозирланишди. Аммо Иньеста ва Сильва каби таниқли футболчилар Искога жой бўшатишди. У эса жамоадошлари ишончини оқлади, ҳақиқатан, етук спорт формасида эканлигини исботлади.\nАёнки, Иско аввалдан жарима зарбасини йўллашга ҳозирланиб юрган ва шу боис, бу ишни қойилмақом даражада уддалади. Бизни қойил қолдирган жиҳат - Иньеста ва Сильванинг унга йўл беришгани. Ёшлик ғайрати ва тараққиётни тан олиш дейилади бу ҳолат. Терма жамоамизда эса масъулиятли вазифалар ҳамон бир-икки тажрибали футболчи зиммасида.\nНаинки, бош мураббий, балки ўша тажрибали ижрочиларимизда ҳам аслида мардлик хислати етишмайди. Улар «Сардор, Жамшид, асдойдил шуғулланинглар! Жарима зарбаларини бундан кейин икковингиз тепасизлар!» дейишганмикан бирор марта? Йўқ, айтишмаган, бизнингча. Негаки, айтилган фикр майдонда ўз исботини топсагина қадрлидир.\nСаша 50 ёшида ҳам жарима зарбасини маҳорат билан ижро этаверади. Лекин бу ҳол унга ҳамиша ишонч билдириш ҳуқуқини бермайди. Бунақада футболимиз ривожланмайди. Ана, 17 ёшли Бенжамин Вудберн Уэльс термасига ғалаба келтирган ягона гол муаллифига айланди. У келажакда етук футболчи бўладими ёки йўқ - буниси номаълум. Энг муҳими, унга терма жамоасидан жой ажратилди.\nСамвел Бабаян учун эса Игорь Сергеев дейлик, Жавоҳир Сиддиқовдан афзал, Сервер Жепаровнинг тажрибаси Жамшид Искандеровдаги шижоатдан устун. У - «оғир» машинада юриш тарафдори. Шунинг учун ҳам асосий учрашувда Азиз Ҳайдаров, Сардор Мирзаев ва Александр Гейнрих каби нисбатан «оғир» футболчиларни захирадан майдонга туширди.\nМураббий Фозил Мусаев, Темирхўжа Абдухолиқов ва Шерзод Аъзамов каби йигитларнинг асосий таркибда ҳаракатланишларини ҳазм қилолмайди, шекилли. Шу боис аслида омади юришмай, бир неча вазиятда гол уролмаган Хитой термасини омадлига чиқаряпти...\nМуҳтарам мухлис! Юқорида айтганимиздек, бугун унча-мунча гап-сўз кўнглимизга сиғмайди. Шундай бўлсада, кўнглимиздагини ёздик. Билингки, ватанимиз футболи ва унинг шаъни бугунги ўйин натижасидан юксакроқдир.\nФутболимиз шу биргина ўйин натижасига қараб қолмаган. Футболчилар ўзлари исташса, марҳамат, ғалаба қозонишсин ва шунга яраша олқиш олишсин. Нима бўлган тақдирда ҳам, мазкур ўйин асаббузарликлар, депсинишлар интиҳоси ва янгиланиш ибтидоси сифатида тарихга муҳрланади. Саломат бўлинг!\nOTGAN OYINDAN LAVXA BU GAL GALABA KUTAMIZ\n"Бугун ЖЧ–2018 терма жамоамизнинг саралашдаги охирги ўйини" смотреть онлайн в хорошем качестве\nЧтобы смотреть онлайн выберите один из плееров выше и дождитесь загрузки. Если же у Вас возникли проблемы с просмотром, то обратитесь к странице "помощь". Желаем Вам приятного просмотра. Поделитесь впечатлением о Бугун ЖЧ–2018 терма жамоамизнинг саралашдаги охирги ўйини онлайн в социальных сетях..\nКатегория: Спорт | Добавил: (05.09.2017)\nПросмотров: 246 | Теги: ўйини, охирги, Бугун, жамоамизнинг, терма, саралашдаги, ЖЧ–2018 | Рейтинг: 5.0/1


Паронимлар луғати | Paronimlar lug'ati haqida ma'lumotlar.\nПаронимлар. Тил маданияти умуммаданиятнинг ажралмас қисми бўлиб, унинг юксалишида кучли қуролдир.\nТил ижтимоий ҳаётда муҳим роль ўйнайди. Шунинг учун ҳам ҳар бир кишидан тилнинг тараққиёт қонунларини мукаммал билиш, унга эҳтиёткорлик билан муносабатда бўлиш талаб этилади.\nНутқ маданиятига эътибор кундан-кунга ортмоқда, аммо шунга қарамай, кўпгина ўқувчиларнинг ёзма ишларида, ҳатто, газета, журнал ва китобларда (танбур ўрнига тамбур, адил ўрнига адл, тери ўрнига тире қўллаш каби) хато ва камчиликлар учраб туради.\nТалаффузи жиҳатидан яқин, маъно томондан фарқли бўлган сўзлар тилшуносликда пароним дейилади.\nЁзма ёки оғзаки нутқда паронимларни мазмунан тушуниб етмай, бири ўрнига иккинчисини қўллаш, уларнинг имлосида янглишиш каби ҳоллар тез-тез учраб туради. Бундай камчиликларни бартараф қилиш учун уларнинг қисқача луғатини яратишни лозим кўрдик. Луғат, хусусан, мактаб ўқувчилари ва ўқитувчилари учун мўлжалланган.\nMicrosoft Word – paronimlar_lugati_ziyouz_com.doc\n1. Луғатда дастлаб пароним сўзлар келтирилиб, улар алфавит тартибида берилди.\n2. Паронимик уядаги хар бир сўз мустақил луғат мақоласи сифатида, сатр бошидан берилиб, уларнинг мазмунан (шунингдек, шаклан) бошқа фарқли сўзлар эканлигига қисқа изоҳ берилади. Паронимик уядаги сўзларни фақат бир-бирларидан фарқларидан иборат бўлганлиги учун ҳам, полисемантик сўзнинг бир мустақил маъносига изоҳ бермай, унинг маъносига изоҳ бериш ёки синонимик вариантини келтириш билан чекландик.\n3. Ҳар бир луғат мақоласи изоҳлангач, матбуот, турли журнал ва бадиий асарлардан мисоллар ҳамда сўзлашув тилидан олинган мисоллар келтирилади.\n4. Паронимик уялардаги бош сўзларни тартиблашда алфавит тартибига риоя қилинди.\n5. Паронимик уя составига кирган айрим сўзлар грамматик белги (помета) билан таъминланди. Масалан: абрў эск. қош; одош диал. тамом, адо; гўш, эск. кт. қулоқ каби.\n6. Фақат бирор компонент билан қўлланадигап айрим сўзларнинг дастлаб паронимик уяни ташкил этунчи компоненти берилиб, икки нуқтадан сўнг тўлиқ формаси келтирилди. Масалан: оро: оро бермоқ аро бармоқ, атоқли: атоқли от грам. Бирор предметга махсус қўйилган ном.\nПаронимлар талаффузнинг ўхшашлиги, морфем составининг қисман яқинлиги туфайли ёзувда, нутқда адаштирилиши мумкин бўлган, қофиялашда, шунингдек, сўз ўйинида ишлатиладиган бошқа-бошқа маънодаги сўзлардир. Масалан: кампания — компания, шароб — шараф сўзлари икки паронимик уяни ташкил этувчи турли маънодаги мустақил сўзлардир.\nКампания — бирор мақсадни кўзлаб маълум вақт, давр ичида ўтказиладиган оммавий ҳаракат маъносини ифодалайди: пахта йиғим-терими кампанияси; экиш кампанияси; компания — шерикчилик, улфатчилик; буржуа мамлакатларида эса капиталистларнинг савдо ёки саноат ширкати маъноларини ифодалайди: савдо компанияси каби.\nШароб ва шараф сўзлари ҳам алоҳида-алоҳида тушунчага эга бўлган мустақил сўзлиги яққол сезилиб турибди. Лекин шунга қарамай, кўпинча оғзаки нутқда, шунингдек, ёзма нутқда ҳам уларни алмаштириб, хато ишлатиш ҳоллари учрайди. Чойхона доим кишилар билан тўла бўлар, Ҳамза уларга турли темаларда докладлар қилар, тамбур чалиб, ашула айтиб берар эди. («Сов. Ўзб.») Ҳовли сатҳига яшил гиламлардек тўшалган кашнич, укроп, нилдек қоладиган барра ўсмалар юзида шабнамлар инжудек тобланади. («Ўзб. маданияти».)\nКелтирилган фактлардан кўриниб турибдики, ниҳоятда яқинлиги ва ўхшашлигидан танбур ўрнига тамбур, товланмоқ ўрнига тобланмоқ сўзлари ўринсиз ишлатилган. Ваҳоланки, улар бир-бирларидан маъно жиҳатидан тубдан фарқ қиладилар.\nПаронимия ҳодисаси фразеологик бирликларда ҳам учрайди.\nТаниқли тилшунос Ш. Раҳматуллаев ўзбек тили фразеологиясига доир монографик ишида фразеологик паронимлар ҳақида батафсил фикр юритган. Паронимия адабий тил нормалари, нутқ маданияти ва биринчи навбатда орфография масалалари билан боғлиқ ҳодисадир.\nПаронимлар барча тилларда, жумладан ўзбек тилининг луғат составида ҳам кўп учрайди. Айниқса, фан ва техниканинг тез суръатлар билан ўсиши натижасида, ўзбек тилига кирган янги сўзлар шу тилдаги мавжуд сўзлар билан талаффузи жиҳатидан қоришиши паронимия ҳодисасининг пайдо бўлишига сабаб бўлади. Масалан: штаб – шитоб, тире – тери, тамбур – танбур, тариф – таьриф.\nБундан ташқари, соф ўзбек тилида ҳам талаффуз ўзаро яқин, ўхшаш сўзлар кўплаб учрайди. Масалан: энлик — эллик, соғлик — совлиқ, қуй— қўй кабилар.\nа) соф ўзбекча;\nб) бошқа тилдан ўзлаштирилган сўзларнинг ўзлаштирма ва соф ўзбекча сўзларнинг талаффузининг тасодифий ўхшашлиги, яқинлиги туфайли, яъни турли тилларнинг ўзаро муносабати ва ўзаро таъсири натижасида юзага келадиган тил ҳодисасидир. Баъзи лингвистик адабиётларда пароним стилистик приём сифатида фойдаланиш муҳимлиги қайд этилади.\nБу фикрнинг тўғрилигини фактлари ҳам тўла исботлайди. Афанди яқин бир ошнаси билан «Фарҳод ва Ширин»га тушишган экан. Бир вақт Фарҳод ўз дўстига «Эй Шопур» деб мурожаат қилади. Шунда Афандининг дўсти — Мулла Насриддин, Фарҳоднинг шофёри ҳам борми? — деб сўраб қолибди.— Қизиқмисиз,— дебди Афанди,— Ҳоқоннинг фарзанди бўлади-ю шофёри бўлмайдими? («Муштум».) Ҳурматли судья! Болаларимга юбориладиган алимент пулининг процентини бир оз қисқартирсангиз, деб илтимос қиламан. Чунки тунов куни хотиним билан кўчада учрашиб қолувдик: «Раҳмат, элементни ўз вақтида олиб турибман», — деб қўйди. «Алимент» сўзини «элемент» деб бузиб айтгани учун юборган пулларимга юрагим ачишиб кетди».


Citigroup президенти: Ҳукуматлар ноилож ўз криптовалютасини чиқаришни бошлайди\n09:00 / 10.11.2017\nБиткоин дунё молия тизимига реал хавф солади ва турли давлатлар ҳукуматларида ўз криптовалюталарини чиқаришдан бошқа танлов қолмайди, деб ҳисобламоқда Citigroup Inc. президенти Майкл Корбат.\n“Ҳукуматлар қандайдир одамлар уларни маълумотларни назорат қилиш, солиқлар йиғиш, пулларни ювишга қарши курашиш ва “ўз мижозини” билиш меъёрига амал қилишда чеклашларини осон қабул қила оладилар, деб ўйламайман. Эҳтимол, ҳукуматлар криптовалюта эмас, бу тўғри келмайдиган атама, ўз рақамли валюталарини тақдим қиладилар”, деб айтди Корбат Bloomberg’га берган интервьюсида.\nБу эса кўпчилик биткоиннинг валюта сифатида “яшаб кета олишига” шубҳа билдираётган тармоқда янги имкониятларни очади, ваҳоланки яқинда унинг нархи 7500 долларгача кўтарилиб кетди.\nКорбатни биткоин банк тизимидаги кўплаб ҳимоя чораларини четлаб ўта олиши ташвишлантирмоқда.\nМисол учун, АҚШ қонунчилиги банклардан транзакцияларни пулларни ювиш, порахўрлик, коррупция ва террорчиликни молиялаштиришда қўлланмаслигини кузатишни талаб қилади. Бу орада биткоин аноним ҳисобланади ва уни кузатиш жуда мураккабдир.\nБиткоинларга шубҳа билан қарайдиган JPMorgan Chase & Co. банки раҳбари Жеймс Даймон агар нимадир режадагидек кетмаса, ҳукуматлар биткоинга давлат назоратисиз мавжуд бўлишга ижозат беришларига шубҳа билдирди. “Ҳукуматларга ўз пул массасини назорат қилиш ёқади”, деб айтди мутахассис.\nҲозирда кўплаб давлатлар марказий банклари ўз криптовалюталарини жорий қилиш ҳақида ўйламоқда. Мисол учун, Хитой марказий банки ҳузуридаги рақамли валюталарни ўрганиш институти директори Яо Цянь мамлакат марказий банки максимал қисқа муддатларда ўз криптовалютасини чиқариши кераклигини айтган.